ישיבת מליאה, כנסת 17, פרוטוקול מספר הישיבה המאתיים-ושלושים-ושבע של הכנסת השבע-עשרה, 2008-05-27 00:00

קולט אביטל: אני מתכבדת לפתוח את ישיבת הכנסת היום, יום שלישי, כ"ב באייר תשס"ח, 27 במאי 2008.

קולט אביטל: הודעה למזכיר הכנסת.

נאזם בדר: ברשות יושבת-ראש הישיבה, הנני מתכבד להודיעכם, כי הונחה היום על שולחן הכנסת החלטת ועדת האתיקה מיום כ"ב באייר התשס"ח, 27 במאי 2008, בעניין היעדרויות חברי הכנסת מישיבות מליאת הכנסת בכנס החורף של המושב השלישי.

נאזם בדר: תודה.

קולט אביטל: תודה.

קולט אביטל: אנחנו מתחילים בנושא הראשון בסדר-היום: נאומים בני דקה.

קולט אביטל: אני מבקשת לברך ביציע קבוצת שוטרים שסיימה קורס קצינים, וביניהם איש המשמר שלנו, יובל בן-נעים.

קולט אביטל: ברוכים הבאים.

קולט אביטל: חבר הכנסת ביילין, ואחריו – חבר הכנסת הלפרט, בבקשה.

יוסי ביילין: גברתי היושבת-ראש, כנסת נכבדה, אחת התוכניות החינוכיות שאני מעריך ביותר היא תוכנית פר"ח, שמאפשרת ב-34 השנים האחרונות לסטודנטים לקבל הקלות בשכר הלימוד שלהם תמורת סיוע לתלמידים בתיכון.

יוסי ביילין: דווקא לכן היום פשוט נדהמתי כשראיתי שתוכנית פר"ח מנעה מסטודנט ערבי ללמד ילד יהודי.

יוסי ביילין: כשנשאלו אנשי התוכנית איך זה יכול להיות, הם אמרו שבאופן עקרוני כל סטודנט מלמד במגזר שלו: ערבים עוזרים לערבים, יהודים עוזרים ליהודים.

יוסי ביילין: במקרה הזה, הם אמרו, המשפחה גם לא רצתה את הערבי הזה, לכן אמרנו לו שהוא לא יכול ללמד אצל יהודים.

יוסי ביילין: אני אומר לכם, אם התמיכה של המערכת בתוכנית כזאת יכולה להימשך – היא יכולה להימשך רק אם היא מקבלת את העקרונות הדמוקרטיים והשוויוניים של המדינה היהודית-דמוקרטית שלנו.

יוסי ביילין: העובדה שמשפחה מסוימת לא מוכנה להיעזר בסטודנט ערבי לא מספקת כדי למנוע ממנו את הסיוע הזה.

יוסי ביילין: צריכה פר"ח לומר שאם כך הוא הדבר, אותו ילד מאותה משפחה לא יקבל סיוע, ולחייב אותם לקבל את מי שהמסגרת הזאת מוצאת לנכון כמתאים לסייע לתלמידים.

יוסי ביילין: אני חושב שזה המקום לגנות את העניין ולדרוש מפר"ח להתנהג אחרת ולחייב את המשפחה הזאת, אם היא רוצה בסיוע, לקבל כל סיוע מכל אחד.

קולט אביטל: תודה רבה.

קולט אביטל: חבר הכנסת הלפרט, בבקשה, ואחריו – חבר הכנסת .

שמואל הלפרט: כבוד היושבת-ראש, העיר ביתר-עילית הוקמה למען הציבור החרדי.

שמואל הלפרט: ראש הממשלה דאז יצחק רבין הבטיח בשעתו הקמת 10,000 יחידות דיור.

שמואל הלפרט: בסך הכול נבנו 5,500 יחידות.

שמואל הלפרט: לאחרונה הקפיאה הממשלה את הבנייה בביתר, למרות מצוקת הדיור הקשה בציבור החרדי, כאשר קרוב ל-30,000 זוגות צעירים הם חסרי דיור.

שמואל הלפרט: בחודשים האחרונים הבטיח ראש הממשלה הפשרת 800 יחידות דיור בלבד, בשלב ראשון.

שמואל הלפרט: בפועל הוחלט על פרסום מכרז לבניית 286 דירות בלבד, אולם גם על המסמך הזה לא מוצא שר הביטחון מר אהוד ברק את הזמן המתאים כדי לחתום.

שמואל הלפרט: עד כמה צדק הסופר ד"ר בירנבאום ז"ל בספרו: "אין גלות ביי יודן" – בגלות אצל יהודים.

שמואל הלפרט: תודה.

קולט אביטל: תודה רבה לך.

קולט אביטל: חבר הכנסת אדלשטיין, בבקשה, ואחריו – חבר הכנסת מולה.

יולי יואל אדלשטיין: גברתי היושבת-ראש, תודה, חברי חברי הכנסת, לפני ימים מספר התבשרנו כי מי ששנים עוסק מטעם המדינה בנושא הגיור, הרב חיים דרוקמן, קיבל מכתב פיטורין מפאת גילו.

יולי יואל אדלשטיין: לא רבים הם המקרים שבעולם הרבני או בעולם האקדמי האנשים מקבלים הודעת פיטורין מפאת הגיל, אבל זה כנראה המקרה של הרב דרוקמן.

יולי יואל אדלשטיין: בימים אלה יש ניסיונות של משרד ראש הממשלה – לשכת ראש הממשלה – למצוא מחליף.

יולי יואל אדלשטיין: זה לא פשוט, כי לזכות רבנים רבים צריכים לומר שהם מביעים תמיכה ברב דרוקמן ולא רוצים, אפילו למראית עין, להיראות כמי שמחליפים אותו בתפקיד בנסיבות אלה.

יולי יואל אדלשטיין: אבל אני כרגע לא עוסק במחלוקות בין אישים ובמחלוקות פרסונליות.

יולי יואל אדלשטיין: אני רק רוצה להתריע שהנושא הזה של גיור של כרבע מיליון אזרחי ישראל שעלו לכאן במסגרת חוק השבות הוא בשפל המדרגה, והמחלוקות האלה והסכסוכים האלה וההתנהגות הזאת של משרד ראש הממשלה מרחיקים עוד יותר מתגיירים פוטנציאליים אפילו מעצם הרצון לבוא ולהצטרף לעמנו.

יולי יואל אדלשטיין: בערב חג השבועות כדאי לחשוב על זה.

קולט אביטל: תודה רבה.

קולט אביטל: חבר הכנסת מולה, בבקשה.

קולט אביטל: אחריו – חברת הכנסת גלאון.

שלמה מולה: גברתי היושבת-ראש, חברי הכנסת, אני דווקא רוצה לדבר על השביתה וההפגנה של העובדים הסוציאליים שמתקיימת מול משרד האוצר.

שלמה מולה: גם בבית הזה קיימנו דיונים, וגם בוועדת העבודה והרווחה, כדי שהאוצר יאזין ויקשיב לרחשי לבם של אותם עובדים סוציאליים שעוסקים באנשים קשי יום, שהחברה שלנו צריכה לחוס עליהם.

שלמה מולה: האטימות של משרד האוצר במתן תקנים, במתן סיוע לעובדים הסוציאליים, כדי שהם באמת יעשו את עבודתם – הדברים אינם נופלים על אוזניים קשובות.

שלמה מולה: אני חושב שבמצב שבו החברה שלנו נמצאת, שיש עשירים שמתעשרים, עניים שנשארים מתחת לקו העוני – אני חושב שדווקא העובדים הסוציאליים שמתמודדים יום-יום עם הבעיות האלה ראויים להערכה.

שלמה מולה: אני חושב שהאוצר צריך להתעשת ולאפשר להם את מתן התקנים כדי שיוכלו באמת לעשות את עבודתם נאמנה.

קולט אביטל: רוב תודות לך.

קולט אביטל: חברת הכנסת גלאון, בבקשה.

קולט אביטל: אחריה – חברת הכנסת .

זהבה גלאון: גברתי היושבת-ראש, היום התפרסמה עדותו של מר טלנסקי ביחס לראש הממשלה.

זהבה גלאון: כששומעים את הסיפור וכשרואים שראש הממשלה ממשיך להתנהג כאילו שום דבר לא קרה – אני חושבת שברגעים כאלה נדרשת התערבותו הדחופה של היועץ המשפטי לממשלה להורות לראש הממשלה להכריז על נבצרות, להשעות את עצמו מפעילות בכנסת ומפעילות בממשלה.

זהבה גלאון: אדם שמואשם בהאשמות כל כך חמורות – הכול לכאורה – וראשו נתון בחקירה הזאת ובחקירות נוספות, אינו יכול להמשיך ולאחוז בהגה המדינה, וזאת חובתו של היועץ המשפטי לממשלה להורות לו להשעות את עצמו וחובתו של הבית הזה לקרוא לו להשעות את עצמו.

קולט אביטל: תודה רבה.

קולט אביטל: חברת הכנסת נאדיה חילו, ואחריה – חבר הכנסת אלכס מילר.

נאדיה חילו: גברתי היושבת-ראש, חברי הכנסת הנכבדים, גם אני מבקשת להעלות את מצוקתם ואת הפגנתם של העובדים הסוציאליים, שהפגינו היום לפני משרד האוצר על דברים שהם מאוד מאוד ענייניים.

נאדיה חילו: כבר תקופה מאוד ארוכה הם בעיצומים.

נאדיה חילו: העיצומים הם בגלל מעמסה מאוד גדולה של עבודה, שלא מאפשרת להם להתנהל בצורה מקצועית, וחושפת אותם לאלימות.

נאדיה חילו: מאבק בשל מתן טיפול ומתן שירות לקליינטים שלהם הוא מאבק צודק.

נאדיה חילו: מכאן אני רוצה לקרוא למשרד האוצר ולראש הממשלה להיכנס לאלתר, לפתור את הבעיה ולהחזיר אותם לעבודה כדי שיוכלו למלא את חובתם המקצועית, המוסרית והערכית בצורה נאותה.

קולט אביטל: רוב תודות לך.

קולט אביטל: חבר הכנסת מילר, בבקשה.

קולט אביטל: אחריו – חבר הכנסת כהן.

אלכס מילר: גברתי היושבת-ראש, תודה, חברי חברי הכנסת, ראשית אני רוצה לברך את הסטודנטים שלנו, שחוזרים ללמוד ולשגרה, לאחר שהצוות הזוטר הגיע להסכמה עם ועד ראשי האוניברסיטאות.

אלכס מילר: אבל לא עבר רגע וראינו הודעה אחרת של אוניברסיטת בן-גוריון, שלפיה כנראה יש בעיה עם פתיחת שנת הלימודים הבאה.

אלכס מילר: למה?

אלכס מילר: כי אין תקציב.

אלכס מילר: אני חושב שהגיע הזמן להפסיק את הדבר הזה.

אלכס מילר: לא יכול להיות שבמשך שנתיים הסטודנטים מסמסטר לסמסטר באיום של שביתה ובאיום שהם בעצם לא יכולים לחזור לספסל הלימודים.

אלכס מילר: אני חושב שהגיע הזמן להעביר רפורמה כוללת ולא טיפול קוסמטי תחת הכובע של שוחט, אלא באמת רפורמה כוללת, גם במוסדות להוראה וגם במוסדות פרטיים שמלמדים בהם לתואר ראשון ולתואר שני, וגם במוסדות אחרים, ציבוריים, ולפתור את הבעיה הזאת סוף-סוף.

אלכס מילר: אי-אפשר שכל הזמן יש איומים של שביתה.

אלכס מילר: תודה.

קולט אביטל: תודה לך.

קולט אביטל: חבר הכנסת כהן, בבקשה.

קולט אביטל: אחריו – חבר הכנסת גבאי.

יעקב כהן: גברתי היושבת-ראש, חברי הכנסת הנכבדים, השבוע שמענו מראש השב"כ, מר דיסקין, תמונה קודרת על המצב בדרום, שלפיה טווח הטילים אינו נעצר באשקלון והוא כבר אוחז בקריית-גת, באשדוד וגם בבאר-שבע.

יעקב כהן: אני חושב שהסיבות לזה ידועות – זאת תוכנית ההתנתקות שבגללה התקרבנו למרכז הארץ.

יעקב כהן: זה בגלל שהפקרנו את ציר פילדלפי, שמשם מוזרמים נשק ולוחמים מאירן.

יעקב כהן: זה מצב חמור.

יעקב כהן: נוסף על כך, גם בצפון המצב הוא שה"חיזבאללה" חיזק את מעמדו.

יעקב כהן: גם גורמים ביטחוניים אומרים שבבוא העת, במלחמה, יש להם טווח טילים גדול וזה יכול לכסות את כל מרכז הארץ.

יעקב כהן: המצב קודר ואנחנו לא שומעים מהממשלה פתרון ומענה.

יעקב כהן: נראה שהפתרון הוא רק שנישא תפילה למרומים שהשם יעזור, כמו ששמענו וקראנו בפרשת השבוע: ונתתי שלום בארץ ושכבתם ואין מחריד.

יעקב כהן: אבל זה מותנה בתחילת הפרשה, שבה כתוב:

יעקב כהן: אם בחוקותי תלכו ואת מצוותי תשמרו.

קולט אביטל: תודה רבה לך.

קולט אביטל: חבר הכנסת גבאי, בבקשה.

קולט אביטל: אחריו – חבר הכנסת משה שרוני.

אליהו גבאי: גברתי היושבת-ראש, חברי חברי הכנסת, קודם כול אעיר הערה: "ונתתי שלום בארץ" מתייחס לשלום בעם ישראל.

אליהו גבאי: ואכן, שלום בעם ישראל הוא המדרגה העליונה ביותר, לפני שלום עם השכנים.

אליהו גבאי: אני רוצה להביא לתשומת הלב שזה יותר משנה מונחת על שולחן הכנסת הצעת חוק שהנחתי בנושא מחיקת הרישום הפלילי לאלה שהתנגדו בהתנתקות.

אליהו גבאי: הגישו עוד הצעות חברי הכנסת ריבלין, יצחק לוי – למחוק את הרישום הפלילי של אלה שהתנגדו בהתנתקות.

אליהו גבאי: לצערי, לאחר שהכנסת אמרה את דברה וההצעה עברה בקריאה טרומית, עדיין החוק הזה בוועדת החוץ והביטחון, וזה נמשך, ואחרי הרבה הרבה דיונים הוא לא חוזר הנה להצבעה.

אליהו גבאי: הבחורים האלה – מתעללים בהם בפרקליטות, מתעללים בהם בבתי-משפט, כאילו שהם אנשים שרצו את רעת המדינה.

אליהו גבאי: כל כוונתם היתה טובה והיתה מצדם אזרחות של מסירות נפש לארץ-ישראל, וכל מה שהם רוצים זה להתגייס לכוחות צה"ל, ליחידות הקרביות, ומתעללים בהם.

אליהו גבאי: אני מקווה ופונה מעל במה זאת להקל – שהפרקליטות תקל ותתייחס אל מה שהבחורים האלה עשו כדבר שנעשה לא בכוונה וצריך לסלוח להם.

קולט אביטל: חבר הכנסת גבאי, זה נאום בן דקה, אני מבקשת פשוט לנסות לכבד את מסגרת הזמן.

קולט אביטל: חבר הכנסת שרוני, בבקשה.

משה שרוני: גברתי היושבת-ראש, חברי הכנסת, בזמן האחרון מדברים על משא-ומתן עם סוריה בנושא הגולן.

משה שרוני: אני רוצה להזכיר לכולנו ולכל יפי הנפש – עד 1967 כמה סבל סבלו כל היישובים שלנו בגליל העליון וכמה סבלו הדייגים שלנו בכינרת, שלא היו מסוגלים לדוג.

משה שרוני: פתאום כולם קמו.

משה שרוני: צריך להביא בחשבון שכל השטח הזה היה שטח צבאי בלבד.

משה שרוני: הוא לא היה מיושב לגמרי.

משה שרוני: צריך לקחת את ספרי ההיסטוריה בכל העולם.

משה שרוני: אין דבר כזה שמדינה שמנצחת לא תכתיב את התנאים אלא מדינה שהיא מנוצחת.

משה שרוני: צריך להביא בחשבון את כל הדברים האלה.

משה שרוני: אנחנו מוכנים לתת כמחווה לאסד את מג'דל-שמס ואת מסעדה, כמחווה; אלה יישובים.

משה שרוני: אני חושב שישכון שלום גם בצורה כזאת.

משה שרוני: תודה.

קולט אביטל: רוב תודות לך.

קולט אביטל: חבר הכנסת פרוש, בבקשה.

קולט אביטל: אחריו – חבר הכנסת טלב אלסאנע, אחרון הדוברים, אם הוא יהיה.

גברתי היושבת-ראש, עמיתי חברי הכנסת, המשק צמח, ברוך השם, ברבע הראשון של שנת הכספים 2008 בקצב של 5% ויותר.

זה מעל ומעבר להערכות המוקדמות, הן של האוצר והן של בנק ישראל.

אבל על הבשורה הזאת מעיבה האינפלציה הנוסקת.

נגיד בנק ישראל העלה את הריבית ברבע אחוז, אך שר האוצר נוקט מדיניות של "שב ואל תעשה עדיף".

אנחנו סבורים שהאוצר חייב גם הוא לבוא עם תוכנית להגנת השכבות החלשות, להגנת העניים, להגנת הזקנים, להגנת המשפחות ברוכות הילדים, כי אלה הנפגעים במיוחד מהאינפלציה העולה.

סביר מאוד להניח שגם בתום שנת תקציב זו יהיו עודפי ענק של מיליארדי שקלים, ובמקום להפנות את כל העודפים לצמצום החובות, יש להפנות חלק להוצאות החברתיות.

ההוצאות החברתיות הן ידועות, וכמובן בראש ובראשונה עדכון קצבאות הילדים.

יש גם לפעול להורדת המע"מ על מזון ולהפחתת המכס על מוצרי מזון מיובאים.

תמהיל מדוד וזהיר של כל אלה יכול לעזור, אבל את זאת האוצר צריך לעשות.

קולט אביטל: אני מודה לך מאוד.

קולט אביטל: חבר הכנסת טלב אלסאנע כבר לא נמצא פה, לכן אנחנו עוברים לנושא הבא בסדר-היום.

קולט אביטל: לפני כן, אני מבקשת לברך ביציע את קבוצת "דרך האתגר".

קולט אביטל: ברוכים הבאים לכנסת.

קולט אביטל: [נספחות.

קולט אביטל: ]

קולט אביטל: החלטת ועדת העבודה, הרווחה והבריאות לפי סעיף 121 לתקנון הכנסת בדבר חלוקת הצעת חוק ביטוח בריאות ממלכתי (תיקון מס' 41) (בריאות הנפש) – אני מזמינה את יושב-ראש ועדת העבודה, הרווחה והבריאות, חבר הכנסת .

קולט אביטל: נא להציג את החלטת הוועדה.

קולט אביטל: לאחר מכן נצביע עליה.

יצחק גלנטי: גברתי היושבת-ראש, רבותי חברי הכנסת, החלטה בדבר חלוקת הצעת חוק ביטוח בריאות ממלכתי (תיקון מס' 41) (בריאות הנפש), התשס"ז–2007, לפי סעיף 121 לתקנון הכנסת.

יצחק גלנטי: הצעת חוק ביטוח בריאות ממלכתי (תיקון מס' 41) (בריאות הנפש), התשס"ז–2007, נדונה בכנסת בקריאה הראשונה ביום י' באב התשס"ז, 25 במאי 2007, והועברה לוועדת העבודה, הרווחה והבריאות.

יצחק גלנטי: הצעת החוק נועדה להעביר את רוב האחריות הביטוחית לשייאות הנפש מהמדינה לקופות-החולים, כדי להבהיר את זהותו של הגורם האחראי למתן שייאות כאמור לפי חוק ביטוח בריאות ממלכתי, התשנ"ד–1994.

יצחק גלנטי: ועדת העבודה, הרווחה והבריאות החליטה בישיבתה בי"ח באדר ב' התשס"ח, 25 במרס 2008, לחלק את הצעת החוק בהתאם להוראות סעיף 121 לתקנות הכנסת, ולא להביא בשלב זה לקריאה שנייה ולקריאה שלישית את סעיף 10(6) ו-(7) ואת סעיף 11 להצעת החוק, שעניינם תיקונים לחוק טיפול בחולי נפש, התשנ"א–1991, ולחוק הנוער (טיפול והשגחה), התש"ך–1960, בנושא העברת מידע פרטני הנוגע לאשפוז פסיכיאטרי או לטיפול מרפאתי כפוי, ובכלל זה אשפוז קטינים.

יצחק גלנטי: הואיל והתיקונים האמורים אינם בעלי זיקה ישירה והכרחית לרפורמה הביטוחית, הוועדה מציעה להביאם לקריאה שנייה ולקריאה שלישית במועד מאוחר יותר, כהצעת חוק נפרדת.

יצחק גלנטי: הכנסת מתבקשת לאשר החלטה זו.

יצחק גלנטי: תודה רבה.

קולט אביטל: תודה רבה.

קולט אביטל: אני מצטערת, חברי הכנסת, שנציג הממשלה לא נמצא כאן.

קולט אביטל: אם הוא לא יגיע בתוך חמש דקות אני אפסיק את הישיבה.

קולט אביטל: בינתיים אנחנו עוברים להצבעה על ההחלטה הזאת.

קולט אביטל: אני מבקשת להצביע.

קולט אביטל: אני מתחילה את ההצבעה.

קולט אביטל: מי בעד?

קולט אביטל: מי נגד?

קולט אביטל: הצבעה מס' 2 בעד ההחלטה – 5 נגד – 4 נמנעים – אין ההצעה בדבר חלוקת הצעת חוק ביטוח בריאות ממלכתי (תיקון מס' 41) (בריאות הנפש), התשס"ז–2007, נתקבלה.

קולט אביטל: בעד – 4, התנגדו – 4.

קולט אביטל: אני קובעת שהחלטת ועדת העבודה, הרווחה והבריאות לפי סעיף 121 לתקנון הכנסת בדבר חלוקת הצעת חוק ביטוח בריאות ממלכתי(תיקון מס' 41) (בריאות הנפש) התקבלה.

קולט אביטל: אני אבקש מיושב-ראש ועדת הכנסת להודיע הודעה, ואנחנו נחליט אם אנחנו ממשיכים בדיון.

ראובן ריבלין: מה עם קריאה שנייה ושלישית?

קולט אביטל: זה לא חוק, זאת החלטה.

): תודה, גברתי.

): רבותי חברי הכנסת, ועדת הכנסת קבעה את הוועדות לדיון בהצעות לסדר-היום, כדלקמן: ועדת הפנים והגנת הסביבה תדון בהצעות לסדר-היום בנושא: פסק-הדין של בית-המשפט בירושלים בעניין מכירת חמץ בחנויות בפסח, של חברי הכנסת ו.

): ועדת העבודה, הרווחה והבריאות תדון בהצעה לסדר-היום בנושא: חשיפה בדוח "מרכז אדוה": הפערים החברתיים בישראל מתרחבים, של חבר הכנסת .

): תודה, גברתי.

קולט אביטל: אני מודה לך.

קולט אביטל: [נספחות.

קולט אביטל: ]

קולט אביטל: אנחנו עוברים להצעת ועדת העבודה, הרווחה והבריאות – – –

משה גפני: גברתי היושבת-ראש, אי-אפשר כך.

קולט אביטל: בסדר, אני ביקשתי את החלטתה של יושבת-ראש הכנסת.

קולט אביטל: אני מוכנה מבחינתי להפסיק.

קולט אביטל: אני חושבת שעוד מישהו צריך להחליט על זה.

משה גפני: זה בסמכותך.

קולט אביטל: אני יודעת שזה בסמכותי, אני מתייעצת עם אינסטנציה נוספת.

קולט אביטל: הצעת ועדת העבודה הרווחה והבריאות לפי סעיף 123(א) לתקנון הכנסת בדבר הסרת סעיפים 119 ו-120 להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח–2007 – תיקון לחוק קליטת חיילים משוחררים, התשנ"ד–1994.

קולט אביטל: יושב-ראש ועדת העבודה, הרווחה והבריאות, חבר הכנסת , בבקשה, נא להציג את הצעת הוועדה.

יצחק גלנטי: גברתי היושבת-ראש, חברי כנסת נכבדים, צר לי ששום שר אינו נוכח כאן.

יצחק גלנטי: ביום 14 באפריל 2008 החליטה ועדת העבודה, הרווחה והבריאות להציע לכנסת להסיר מסדר-יומה את סעיפים 119 ו-120 להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח–2007 – תיקון לחוק קליטת חיילים משוחררים, התשנ"ד–1994, לפי סעיף 123(א) לתקנון הכנסת.

יצחק גלנטי: הצעת החוק האמורה הועברה לוועדת העבודה, הרווחה והבריאות לאחר שפוצלה מהצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח–2007.

יצחק גלנטי: הצעת החוק מבקשת להאריך את התקופה המזערית של השירות הצבאי והשירות הלאומי המזכה בהטבות מתקופה של 12 חודשים לתקופה של 18 חודשים.

יצחק גלנטי: מדובר בהקשר זה בזכאות לפיקדון ולקרן לסיוע נוסף, המשולמות עם השחרור מהשירות.

יצחק גלנטי: עוד מוצע לבטל את ההוראה בדבר העברת הסכומים שבקרן לסיוע נוסף שלא נוצלו בשנת כספים פלונית – – –

ראובן ריבלין: האם מדובר בפיצול בלבד?

יצחק גלנטי: פה זה לא פיצול, מדובר פה בעצם בפסילת ההצעה, בביטולה.

יצחק גלנטי: עוד מוצע לבטל את ההוראה בדבר העברת הסכומים שבקרן לסיוע נוסף שלא נוצלו בשנת כספים פלונית לשנה שאחריה.

יצחק גלנטי: הקרן לסיוע נוסף מסייעת במלגות לחיילים משוחררים הבאים מאוכלוסייה במעמד סוציו-אקונומי נמוך ואשר פונים ללמוד במכינות קדם-אקדמיות או במוסדות להכשרה מקצועית.

יצחק גלנטי: שלילת הזכאות להטבות כלכליות מחיילים שהשתחררו בתום 12 חודשים תגרום לשלילת ההטבות מבנות המשרתות בשירות לאומי ומבנים המשרתים בשירות אזרחי במשך שנה.

יצחק גלנטי: בהתאם לנתונים שהוצגו בפני הוועדה, מבין 11,000 מתנדבי השירות הלאומי, רק כ-27% משרתים בשנה השנייה, וזאת עקב מחסור בתקצוב ממשלתי למימון השירות הלאומי.

יצחק גלנטי: יוצא אפוא שמחד גיסא המדינה אינה מאפשרת למרבית המתנדבים בשירות הלאומי לשרת מעבר לשנה אחת, מחוסר תקציב, ומאידך גיסא היא שוללת את הזכאות לפיקדון ממי ששירת שנה אחת.

יצחק גלנטי: שלילת הזכאויות ממי ששירת 12 חודשים תפגע קשות במוטיבציה לשרת את המדינה בשירות התנדבותי חשוב זה.

יצחק גלנטי: ניתן לראות בהצעת חוק זו מכת מוות למפעל חשוב זה של השירות הלאומי, המאפשר גם למי שאינו יכול להתגייס לצבא מטעמי בריאות או דת, לתרום למדינה.

יצחק גלנטי: במציאות הקיימת היום, שבה אחוזי ההשתמטות משירות צבאי או לאומי הולכים וגדלים, יש לעודד את המתנדבים לצאת לשירות לאומי אזרחי.

יצחק גלנטי: לכן אני קורא לכם לקבל את הצעת הוועדה ולהסיר את סעיפים 119 ו-120 בהצעת חוק ההסדרים 2008 מסדר-היום.

יצחק גלנטי: תודה רבה, רבותי.

קולט אביטל: אני מודה לך.

קולט אביטל: כיוון שאין פה נציג ממשלה, אנחנו נעבור ישר להצבעה.

קולט אביטל: אני מבקשת מהחברים לשבת ולהצביע.

קולט אביטל: חברי הכנסת, אני רוצה יחד אתכם למחות על שאין אף שר, וגם כנראה לא התכוון להגיע.

קולט אביטל: אבל אני חושבת שאם אנחנו לא נמשיך את הישיבה, פשוט נעניש את עצמנו ואת החקיקה של הוועדות.

קולט אביטל: החלטתי היא לתת לוועדות להעביר בכל זאת את הצעות החוק שלהן.

קולט אביטל: אנחנו עוברים להצבעה.

קולט אביטל: נא להצביע.

חיים אורון: נעביר גם את כל הקריאות הראשונות.

קולט אביטל: נעביר את כל מה שצריך.

קולט אביטל: הצבעה מס' 4 בעד ההצעה – 16 נגד – אין נמנעים – אין הצעת ועדת העבודה, הרווחה והבריאות להסיר מסדר-יומה של הכנסת את סעיפים 119 ו-120 להצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2008), התשס"ח–2007, נתקבלה.

קולט אביטל: ובכן, בעד הצביעו 16, אין מתנגדים ואין נמנעים.

קולט אביטל: אני קובעת בזאת שהצעת ועדת העבודה, הרווחה והבריאות עברה.

קולט אביטל: אני מבקשת לברך את האורחות שלנו מאנגולה – Bem-vindas a Israel – וביניהן שתי סגניות שרים.

קולט אביטל: ברוכות הבאות לבית הזה.

קולט אביטל: [מס' כ/220; "דברי הכנסת", חוב' כ"ה, עמ' 16229; נספחות.

קולט אביטל: ]

קולט אביטל: אנחנו עוברים להצעת חוק לתיקון פקודת הסטטיסטיקה (מס' 2), התשס"ח–2008, קריאה שנייה וקריאה שלישית.

קולט אביטל: חברת הכנסת ליה שמטוב, יושבת-ראש הוועדה לקידום מעמד האשה, בבקשה.

ליה שמטוב: גברתי היושבת-ראש, חברי הכנסת, אני רוצה לברך את המשלחת המכובדת שהגיעה מאנגולה.

ליה שמטוב: ישבנו עכשיו ודיברנו רבות על מעמד האשה, גם בישראל וגם שם, וסיכמנו על שיתוף פעולה.

ליה שמטוב: בשם הוועדה לקידום מעמד האשה, אני מתכבדת להביא בפניכם את הצעת החוק לתיקון פקודת הסטטיסטיקה (מס' 2), התשס"ח–2008, לקריאה שנייה ולקריאה שלישית.

ליה שמטוב: הצעת החוק הוגשה ביוזמת חברי הכנסת חיים אורון, גדעון סער, עמירה דותן, רונית תירוש ושרה מרום-שלו.

ליה שמטוב: המטרה העיקרית של הצעת החוק היא לקבוע במפורש את החובה לאסוף, לעבד ולפרסם מידע לפי מין, הן על-ידי הלשכה המרכזית לסטטיסטיקה והן על-ידי משרדי הממשלה, רשויות מקומיות ותאגידים סטטוטוריים אחרים, האוספים ומפרסמים מידע לציבור באופן שיטתי ודרך קבע.

ליה שמטוב: מידע הוא נקודת מוצא להבנת מציאות חיינו, לקיום דיון רציני המבוסס על תשתית עובדתית, והוא מהווה בסיס המאפשר להציע הצעות לפתרון בעיות.

ליה שמטוב: איסוף מידע, עיבודו ופרסומו תוך התייחסות נפרדת לנשים ולגברים יאפשרו לנו להכיר ולהבין טוב יותר את מציאות החיים של נשים ושל גברים ולקדם מדיניות ותוכניות לפי הצרכים של נשים ושל גברים בחברה.

ליה שמטוב: הצעת החוק תואמת מגמות בין-לאומיות אשר האו"ם והאיחוד האירופי פועלים לקידומן ומדינות רבות בעולם המערבי פועלות לאורן.

ליה שמטוב: כפי שנמסר לוועדה בדיוניה, איסוף ועיבוד מידע מטעם הלשכה המרכזית לסטטיסטיקה נעשה גם היום על-פי רוב תוך התייחסות למין.

ליה שמטוב: לא כך הדבר בגופים ציבוריים אחרים האוספים מידע דרך קבע.

ליה שמטוב: חשוב לציין כי לצד קביעת החובה כוללת הצעת החוק גם הוראות המאפשרות גמישות, ולפיהן הסטטיסטיקן, השר או הגורם הממונה הרלוונטי, יכול לקבוע כי החובה לאסוף, לעבד ולפרסם מידע לפי מין לא תחול על מידע מסוג מסוים אם יש טעמים שמצדיקים זאת.

ליה שמטוב: הלשכה המרכזית לסטטיסטיקה מפרסמת את הנתונים שהיא אוספת בפרסומים חד-שנתיים ורב-שנתיים.

ליה שמטוב: אחת לכמה שנים מתפרסם גם סיכום נתונים על נשים ועל גברים בישראל.

ליה שמטוב: הצעת החוק קובעת כי הלשכה המרכזית לסטטיסטיקה תפרסם לפחות אחת לשנה סיכום של נתונים על נשים ועל גברים בחברה.

ליה שמטוב: הצעת החוק כוללת גם הוראה המחייבת ייצוג הולם לבני שני המינים במועצה הציבורית לסטטיסטיקה.

ליה שמטוב: המועצה, שאותה ממנה ראש הממשלה, מונה כיום קרוב ל-60 חברים, ובהם נציגי משרדי ממשלה, רשויות מקומיות, מוסדות להשכלה גבוהה וגופים ציבוריים אחרים.

ליה שמטוב: כיום יש במועצה רק 15 נשים, אף שהוראות חוק שוויון זכויות האשה, המחייבות ייצוג הולם לנשים, חלות גם עליה.

ליה שמטוב: המועצה היא גורם המייעץ לסטטיסטיקן הראשי והמשפיע על קביעת המדיניות ועל סדר עדיפויות לאומי בכל הנוגע לאיסוף ולעיבוד מידע.

ליה שמטוב: על כן הוועדה ראתה חשיבות רבה בכך שבהרכב המועצה יינתן ייצוג הולם לבני שני המינים, והחליטה לקבוע חובה זו במפורש גם בפקודת הסטטיסטיקה עצמה.

ליה שמטוב: הוועדה לקידום מעמד האשה ביקשה להבטיח את קידומו של תחום הסטטיסטיקה המגדרית במדינת ישראל, ולשם כך מוצע בהצעת החוק כי בלשכה המרכזית לסטטיסטיקה יוסמך עובד שיהיה אחראי לתחום זה, כמקובל במדינות מערביות רבות נוספות.

ליה שמטוב: להצעת החוק לא מצורפות הסתייגויות.

ליה שמטוב: אני מבקשת מחברי הכנסת לאשר את הצעת החוק בקריאה שנייה ובקריאה שלישית.

ליה שמטוב: תודה.

קולט אביטל: תודה רבה.

קולט אביטל: אנחנו עוברים להצבעה בקריאה שנייה על הצעת חוק לתיקון פקודת הסטטיסטיקה (מס' 2), כנוסח הוועדה.

קולט אביטל: נא להצביע.

קולט אביטל: הצבעה מס' 5 בעד סעיפים 1–4 – 12 נגד – אין נמנעים – אין סעיפים 1–4 נתקבלו.

קולט אביטל: ובכן, 12 הצביעו בעד, אין מתנגדים ואין נמנעים.

קולט אביטל: אני קובעת שהצעת החוק עברה בקריאה שנייה.

קולט אביטל: אנחנו עוברים לקריאה שלישית.

קולט אביטל: הצבעה מס' 6 בעד החוק – 11 נגד – אין נמנעים – אין חוק לתיקון פקודת הסטטיסטיקה (מס' 2), התשס"ח–2008, נתקבל.

קולט אביטל: בעד – 11, אין מתנגדים ואין נמנעים.

קולט אביטל: אני קובעת שהצעת החוק לתיקון פקודת הסטטיסטיקה (מס' 2) עברה בקריאה שלישית.

קולט אביטל: אני קוראת לחבר הכנסת חיים אורון להודות.

משה גפני: גברתי היושבת-ראש, אני לא יכול לערער על ההחלטה שלך אבל אני הייתי מציע שאת הצעות החוק הפרטיות תעבירי, את הממשלתיות לא.

קולט אביטל: אלה לא ממשלתיות.

משה גפני: – – –

קולט אביטל: בסדר, יפה.

קריאה: – – –

קולט אביטל: אנחנו לא נותנים עונש לאף אחד, אבל אני חושבת שגם הזלזול של השרים בכנסת לא מתקבל על הדעת.

קולט אביטל: בבקשה, אדוני.

חיים אורון: גברתי היושבת-ראש, חברי הכנסת, ראשית, אני רוצה להודות ליושבת-ראש הוועדה לקידום מעמד האשה ולחברים ולחברות הנוספים, שיחד העברנו את החוק החשוב הזה.

חיים אורון: אני רוצה להעיר שתי הערות.

חיים אורון: האחת, בחוק יש תיקון לחוק הסטטיסטיקה ויש גם תיקון, בסעיף 3, לחוק שיווי זכויות האשה, ובעצם תוך כדי הדיונים בוועדה לקידום מעמד האשה אנחנו הרחבנו את תחולתו של החוק גם על גופים ציבוריים שהם לא הלשכה המרכזית לסטטיסטיקה.

חיים אורון: כי יותר ויותר גופים ציבוריים, רשויות מקומיות ואחרות מפרסמים סטטיסטיקות שונות, וחשבנו שהשינוי המגדרי בסטטיסטיקות הללו חשוב שיהיה – משום שכפי שאמרה חברת הכנסת שמטוב, המידע הזה הוא מכשיר חשוב, ומה שיותר חשוב הוא שהעדר המידע הופך להיות מכשיר מאוד חשוב למניעת זכויות ולקיפוח.

חיים אורון: גם במהלך דיוני הוועדה נחשפנו לכך, למשל כאשר התברר לנו, תוך כדי דיוני הוועדה, שאין שום נתונים על עבירות בתאונות דרכים.

חיים אורון: מן המפורסמות הוא שהנשים – –

קולט אביטל: יותר זהירות.

חיים אורון: לא, פחות זהירות.

חיים אורון: ואז אמרו שמעלים את הביטוח של נשים.

חיים אורון: אמרו: זה היה, ועכשיו זה כבר לא.

חיים אורון: אז איך אתם יודעים שעכשיו לא?

חיים אורון: אמר מישהו: לנו יש נתונים.

חיים אורון: אבל נתונים רשמיים אין על כך וכו' וכו'.

חיים אורון: אני חושב שזה מהלך, לצד מהלכים נוספים, שצריך להמשיך לעשות.

חיים אורון: תודה רבה.

קולט אביטל: תודה לך.

קולט אביטל: חברת הכנסת רונית תירוש, בבקשה.

רונית תירוש: גברתי היושבת-ראש, אדוני השר, חברי חברי הכנסת, ראשית, אני מבקשת לנצל את הבמה וההזדמנות לברך ולהודות בעיקר לשני חברי הכנסת, שניהם סגני יושבת-ראש הכנסת, הראשון – חבר הכנסת , והשני – חבר הכנסת עתניאל שנלר.

רונית תירוש: שניהם הביאו לנו כבוד בהביאם גביעים מה"מחוזיאדה" שהתקיימה באילת.

רונית תירוש: חבר הכנסת אדלשטיין הוא מומחה בטניס שולחן – – –

קולט אביטל: חברת הכנסת תירוש, קראתי לך כדי להודות על החוק.

קולט אביטל: אני מבקשת.

קולט אביטל: זה לפנים משורת הדין.

רונית תירוש: אני חושבת שיש מקום להודות על מעשה נוסף שעושים כאן חברי הכנסת.

רונית תירוש: יבורכו.

רונית תירוש: אגב, אני מדברת כראש שדולת הספורט בכנסת, כך שזה לא סתם בא לי כגחמה.

רונית תירוש: אני רוצה להודות למי שהיה בזמנו יושב-ראש הוועדה לקידום מעמד האשה, חבר הכנסת , וכמובן מאוד להודות לחברת הכנסת ליה שמטוב, יושבת-ראש הוועדה היום.

רונית תירוש: אני מודה, בשמי וגם בשמה של חברת הכנסת -שלו, על העבודה המהירה שעשו כדי להביא את החוק לכדי מיצוי התהליך ורישומו בספר החוקים של מדינת ישראל.

רונית תירוש: אוסיף משפט אחד על הדברים שנאמרו:

רונית תירוש: אני חושבת שהשקיפות בפילוח נתונים סטטיסטיים באשר הם, כאשר הם מגדריים – הם משקפים באופן מאוד ברור עיוותים, אי-צדק, אפליה וכהנה וכהנה.

רונית תירוש: ורק כשאנחנו יכולים להיחשף לנתונים כאלה אפשר לתקן את העוולות הללו.

רונית תירוש: אני מודה לכולם על ההצבעה.

קולט אביטל: תודה רבה.

קולט אביטל: [מס' מ/368; "דברי הכנסת", חוב' כ"ג, עמ' 15813; נספחות.

קולט אביטל: ]

קולט אביטל: אנחנו עוברים להצעת חוק ניירות ערך (תיקון מס' 36), קריאה שנייה ושלישית.

קולט אביטל: עד שיגיע חבר הכנסת סטס מיסז'ניקוב, אני מבקשת לברך קבוצת שוטרים מארצות-הברית שיושבת ביציע, a group of policemen from the USA.

קולט אביטל: Welcome to the Knesset.

קולט אביטל: בבקשה, אדוני.

משה שרוני: איפה השר התורן?

קולט אביטל: יש שר תורן, הוא נמצא פה.

קולט אביטל: השר אטיאס היה פה לפני דקה.

סטס מיסז'ניקוב: גברתי היושבת-ראש, רבותי חברי הכנסת, אני מתכבד להביא בפני הכנסת לקריאה שנייה ולקריאה שלישית את הצעת חוק ניירות ערך (תיקון מס' 36), התשס"ח–2008.

סטס מיסז'ניקוב: הצעת חוק זו היא הצעת חוק ממשלתית.

סטס מיסז'ניקוב: מטרתה של הצעת החוק היא לאפשר לבנק אירופי להשקעות להציע לציבור בישראל ניירות ערך.

סטס מיסז'ניקוב: זאת, בדומה לבנק העולמי, שכבר מנפיק איגרות חוב לציבור בישראל.

סטס מיסז'ניקוב: מדובר בבנק בעל איתנות פיננסית מהגבוהות בעולם, ואף הובא לידיעת הוועדה כי הבנק כבר מעורב בפעילות הפיננסית בישראל והוא נתן מימון לכמה פרויקטים בתחום איכות הסביבה.

סטס מיסז'ניקוב: כעת, ועל מנת לעודד את הבנק להגדיל את היקף הפעילות הפיננסית שלו בישראל, מוצע לאשר לו לגייס כספים בישראל בדרך של הצעת ניירות ערך לציבור הישראלי.

סטס מיסז'ניקוב: הרשות לניירות ערך הבהירה בוועדה שבתקנות שיובאו לאישורה יוצע להחיל על הבנק האירופי הסדרים שונים מההסדר שחל על החברות בישראל, ולמעשה הבנק האירופי יחויב בהגשת דוחות כפי שהוא נוהג לעשות במדינות שבהן הוא פועל.

סטס מיסז'ניקוב: ככל הנראה תהיה זו הגשת דוחות באופן וולונטרי, לאור האיתנות הפיננסית והדירוג שלו – AAA.

סטס מיסז'ניקוב: תחילתה של הצעת חוק זאת עם כניסתן לתוקף של תקנות לעניין תוכנו של מסמך ההצעה לציבור ולעניין חובות הדיווח.

סטס מיסז'ניקוב: אבקשכם לאשר את הנוסח המוצע בקריאה שנייה ושלישית.

סטס מיסז'ניקוב: תודה רבה.

קולט אביטל: תודה רבה.

קולט אביטל: להצעת החוק יש הסתייגות של חבר הכנסת חיים אורון.

חיים אורון: אני מסיר.

קולט אביטל: כיוון שאין הסתייגויות, אנחנו עוברים להצבעה על הצעת חוק ניירות ערך (תיקון מס' 36), כהצעת הוועדה.

קולט אביטל: נא להצביע.

קולט אביטל: הצבעה מס' 7 בעד סעיפים 1–3 – 13 נגד – אין נמנעים – אין סעיפים 1–3 נתקבלו.

קולט אביטל: בעד – 13, אין מתנגדים ואין נמנעים.

קולט אביטל: אני קובעת שהצעת החוק עברה בקריאה שנייה.

קולט אביטל: אנחנו עוברים להצבעה בקריאה שלישית.

קולט אביטל: הצבעה מס' 8 בעד החוק – 13 נגד – אין נמנעים – אין חוק ניירות ערך (תיקון מס' 36), התשס"ח–2008, נתקבל.

קולט אביטל: בעד – 13, אין מתנגדים ואין נמנעים.

קולט אביטל: אני קובעת שהצעת החוק עברה בקריאה שלישית ותכנס לספר החוקים.

קולט אביטל: [מס' מ/349; "דברי הכנסת", חוב' י"א, עמ' 12914; נספחות.

קולט אביטל: ]

קולט אביטל: אנחנו עוברים לסעיף הבא: הצעת חוק לתיקון פקודת מס הכנסה (מס' 165).

קולט אביטל: אני מזמינה שוב את חבר הכנסת סטס מיסז'ניקוב, יושב-ראש ועדת הכספים.

קולט אביטל: בבקשה.

סטס מיסז'ניקוב: גברתי היושבת-ראש, כנסת נכבדה, אני מתכבד להביא בפני הכנסת לקריאה שנייה ולקריאה שלישית את הצעת חוק לתיקון פקודת מס הכנסה (מס' 165), התשס"ח–2008.

סטס מיסז'ניקוב: הצעת חוק זו היא הצעת חוק ממשלתית.

סטס מיסז'ניקוב: מטרתה של הצעת החוק היא להסדיר כמה סוגיות, כפי שאפרט, בעניין מיסוי נאמנויות ובעניין הגשת דוחות בשל חובות הדיווח החלות על הנאמן, על יוצר הנאמנות ועל הנהנה.

סטס מיסז'ניקוב: האחת – להפחית את דרישת הדיווח מרמה של דיווח להודעה בלבד כשאין בכך צורך ממשי וכשאין למעשה אירוע מס.

סטס מיסז'ניקוב: השנייה – להסמיך את שר האוצר לפטור מחובת דיווח כאשר לנאמן היו הכנסות פטורות ממס או שנוכה מהן מס במקור.

סטס מיסז'ניקוב: השלישית – לאפשר ליוצר בנאמנות שבה הנאמן תושב חוץ או לנהנה בנאמנות צוואה להיכנס לנעליו של הנאמן, ולמעשה להפוך לבעל השומה במקום הנאמן, והכול בהתקיים תנאים מסוימים.

סטס מיסז'ניקוב: הדבר מקל הן על הנאמן תושב החוץ והן על מערכת המס בישראל לגבות את השומה.

סטס מיסז'ניקוב: נוסף על כך מוצע לקבוע כי נאמנות שהפכה לנאמנות תושבי ישראל בשל עלייתו של אחד היוצרים או הנהנים בה לישראל, או היותו תושב חוזר, תיהנה גם מהטבות המס הניתנות לפי סעיף 14(ב) לפקודה, הקובע פטור ממס במשך ארבע שנים להכנסות מעסק שהיה לעולה בחו"ל.

סטס מיסז'ניקוב: כמו כן, מוצעים כמה תיקוני הבהרה בעניין הנוסח הקיים היום בפקודה.

סטס מיסז'ניקוב: לכן, מוצע לקבוע כי מרבית הוראות התיקון המוצע יחולו מ-1 בינואר 2006, שזהו יום תחילתו של תיקון מס' 147 לפקודה שקבע את מיסוי הנאמנויות.

סטס מיסז'ניקוב: הצעת חוק זו ברובה מיטיבה עם הציבור, ואחרי שהתקיים דיון ראשון בהצעת החוק כפי שהוצעה על-ידי הממשלה התבקשו נציגי משרד האוצר, יחד עם נציגי לשכת עורכי-הדין ולשכת רואי-החשבון, לנסות ולהגיע להבנות בנוגע לניסוח, כדי לקבוע הסדר ראוי לכל הצדדים.

סטס מיסז'ניקוב: ואכן, אחרי תיקונים לא מעטים התקבלה ההצעה בוועדה ברוב קולות.

סטס מיסז'ניקוב: להצעת חוק זו אין הסתייגויות, ולכן אבקשכם לאשר את הנוסח המוצע בקריאה שנייה ובקריאה שלישית.

סטס מיסז'ניקוב: תודה רבה.

משה גפני: מי מבקש את החוק הזה?

סטס מיסז'ניקוב: חברי ועדת הכספים.

משה גפני: זה חוק של חברי ועדת הכספים?

סטס מיסז'ניקוב: כן.

משה גפני: למה כתוב מ'? זה ממשלתי.

קולט אביטל: לא.

קולט אביטל: נא לשבת.

קולט אביטל: נא להצביע.

קולט אביטל: הצבעה מס' 9 בעד סעיפים 1–12 – 11 נגד – אין נמנעים – אין סעיפים 1–12 נתקבלו.

קולט אביטל: בעד – 11, אין מתנגדים, אין נמנעים.

קולט אביטל: אני קובעת שהצעת החוק עברה בקריאה שנייה.

קולט אביטל: אנחנו עוברים להצבעה בקריאה שלישית.

קולט אביטל: נא להצביע.

קולט אביטל: הצבעה מס' 10 בעד החוק – 13 נגד – אין נמנעים – אין חוק לתיקון פקודת מס הכנסה (מס' 165), התשס"ח–2008, נתקבל.

קולט אביטל: בעד הצביעו 13, אין מתנגדים, אין נמנעים.

קולט אביטל: אני קובעת שהצעת חוק לתיקון פקודת מס הכנסה (מס' 165) עברה בקריאה שנייה ובקריאה שלישית.

קולט אביטל: [מס' מ/182; "דברי הכנסת", מושב ראשון, חוב' י"א, עמ' 1773; נספחות.

קולט אביטל: ]

קולט אביטל: אנחנו עושים שינוי בסדר-היום ועוברים עכשיו להצעת חוק התקשורת (בזק ושידורים) (תיקון מס' 40), התשס"ח–2008, קריאה שנייה וקריאה שלישית.

קולט אביטל: אני מזמינה את יושב-ראש הוועדה המשותפת לוועדת הכלכלה ולוועדת המדע והטכנולוגיה, חבר הכנסת משה כחלון.

קולט אביטל: בבקשה.

משה כחלון: גברתי היושבת-ראש, חברי הכנסת, אני מתכבד להציג בפניכם את הצעת חוק התקשורת (בזק ושידורים) (תיקון מס' 40), התשס"ח–2008, שהכינה הוועדה המשותפת לוועדת הכלכלה ולוועדת המדע והטכנולוגיה בראשותי לקריאה השנייה ולקריאה השלישית.

משה כחלון: הצעת חוק התקשורת (בזק ושידורים) (תיקון מס' 40), התשס"ח–2008 (להלן – הצעת החוק), עוסקת בתופעה של שליחת דבר פרסומת לנמען שלא בהסכמתו.

משה כחלון: ככל שמדובר בפרסומת הנשלחת באמצעות האינטרנט, תופעה זו מוכרת בשם "דואר זבל".

משה כחלון: עם זאת, יש לזכור כי שליחת דואר זבל החלה להיות מוכרת כמטרד עוד בימים שבהם הפקסימיליה היתה המכשיר המתקדם להעברת דברי דואר במהירות וביעילות, ולאחר שתופעה זו הביאה לנזקים רבים לאלה שהצטיידו במכשיר זה, היא נאסרה בתיקון שנעשה בזמנו בחוק התקשורת (בזק ושידורים), התשמ"ב–1982.

משה כחלון: עם הזמן, שליחת דואר זבל בדואר אלקטרוני נהפכה לתופעה מרכזית, התופסת נפח משמעותי מתעבורת הדואר האלקטרוני בעולם, ובמקביל הפכה תופעה זו לנפוצה גם בדרכים נוספות, כמו מסרונים – מה שאנחנו קוראים SMS – הנשלחים בטלפונים סלולריים או באמצעות הודעות מוקלטות בטלפון.

משה כחלון: פרסומות באמצעות מסרונים, כמו גם במערכת לחיוג אוטומטי המיועדת לטלפון נייח, מפריעות למקבלי הפרסומות לא פחות מאלה הנשלחות אליו בדואר אלקטרוני, בין היתר משום שהן חודרות למרחב הפרטי של האדם, לעתים לביתו, ומגיעות אליו בשעות הפנאי ובשעות שאינן מותאמות לרצונו או לנוחיותו.

משה כחלון: פרסומת הנשלחת לטלפון נייד מגיעה לבעל הטלפון בכל מקום ובכל עת: במהלך העבודה, במהלך נהיגה, בשעות הפנאי ועוד.

משה כחלון: חשוב להזכיר כי המעבר למכשירי טלפון ניידים התומכים בדואר אלקטרוני מטשטש את הגבול בין טלפון למחשב, כך שגם דואר זבל באינטרנט עלול להפוך למטרד "נייד" בכל מקום ובכל זמן.

משה כחלון: לפיכך, הצעת החוק אינה עוסקת רק בדואר אלקטרוני אלא אם גם בדברי פרסומת שנשלחים באמצעות פקסימילה, מערכת חיוג אוטומטי או הודעת מסר קצר.

משה כחלון: בכל זאת, אייחד כמה מלים לתופעת ההפצה ההמונית של הודעות פרסומת בלתי רצויות באמצעות רשתות תקשורת, שכן פרסומות אלה הפכו בשנים האחרונות למטרד ציבורי כלל-עולמי ומספרן במגמת עלייה חדה.

משה כחלון: תופעת דואר הזבל מעוררת בעיות במישורים שונים, ובין היתר בעיות של אבטחת מידע, של חדירה למחשבים בלא היתר ושל הפצת וירוסים, פגיעה בפרטיותו של המשתמש ברשת והטרדתו, פגיעה בהתפתחותו של המסחר האלקטרוני ופגיעה בעסקים בשל אובדן זמן והשקעת משאבים.

משה כחלון: העלויות וההכבדה בגין דואר זבל נופלות על ציבור משתמשי האינטרנט, החווים נזקים רבים, לרבות בזבוז זמן עבודה יקר לצורך סינון דואר זבל, אובדן דברי דואר חשובים בשל סינון שגוי ואובדן האמון במערכת הדואר האלקטרוני.

משה כחלון: יש גם בעיות הקשורות בתוכני הפרסומות, כאשר דברי פרסומת המכילים תכנים שקריים או פוגעניים מגיעים לאנשים שאינם רוצים בהם.

משה כחלון: תופעה זו מעמיסה אפוא עלויות מיותרות על הציבור, ובכלל זה על מפעילי תקשורת, הנאלצים להצטייד בשרתים חזקים, להגדיל את נפח החיבור לרשת האינטרנט, להשקיע בטכנולוגיה מתקדמת שאמורה לסנן דואר זבל, להוסיף כוח אדם ועוד, וכן על בתי-עסק, משתמשי אינטרנט פרטיים ורשויות העוסקות באכיפה.

משה כחלון: מיותר לציין כי עלויות אלו מועברות בסופו של יום לצרכן ומייקרות את העלויות המושתות עליו, זאת, בניגוד למי שמפיץ את דואר זבל שנשלח כדואר אלקטרוני, שאינו נושא בעלויות כלל.

משה כחלון: על כן, מוצע להחליף בחוק התקשורת (בזק ושידורים), התשמ"ב–1982, את ההסדר הקיים בעניין שיגור דבר פרסומת באמצעות פקסימליה, ולקבוע הסדר חקיקתי כולל שיסייע להתמודד עם תופעת דואר הזבל במגוון פלטפורמות התקשורת.

משה כחלון: בעולם יש שני מודלים עיקריים להתמודדות עם תופעת דואר הזבל.

משה כחלון: מודל אחד הוא מודל ה-Opt-in, הקיים באיחוד האירופי ואוסר משלוח הודעות פרסומת בשיווק ישיר, אלא אם כן הנמען נתן מראש את הסכמתו.

משה כחלון: לכלל זה נקבע חריג, שלפיו במקרה של התקשרות קודמת בין ספק לצרכן, רשאי הספק לעשות שימוש בפרטי ההתקשרות של הצרכן לשם משלוח הצעה בעניין מוצר או שירות דומה.

משה כחלון: בכל מקרה, ניתנת לנמען האפשרות להודיע לשולח, בכל שלב, כי הוא מסרב לקבל הודעות כאמור.

משה כחלון: מודל שני, הוא מודל ה-Opt-out, קיים באופן חלקי בארצות-הברית לגבי דואר זבל טלפוני.

משה כחלון: מודל זה מתיר לשלוח הודעות פרסומת בשיווק טלפוני ישיר, אלא אם כן הודיע הנמען כי הוא מסרב לקבל הודעות כאמור.

משה כחלון: לשם הגברת יעילות יישומו של המודל, הוקם בארצות-הברית "מרשם סירוב", שבו יכול להירשם כל מי שאינו מעוניין לקבל הודעות כאמור, ובמקביל נקבע איסור משלוח הודעות אל כל נמען שנרשם במרשם זה.

משה כחלון: ראוי לציין כי בהתאם לנתונים שהביאה מחלקת המחקר והמידע של הכנסת בפני הוועדה, שיעור המנויים במרשם הסירוב הטלפוני בארצות-הברית נכון לשנת 2008 נע בין 74% ל-87%, דבר המוכיח באופן חד-משמעי כי רוב האוכלוסייה אינה מעוניינת לקבל דברי פרסומת באמצעות מערכות חיוג אוטומטיות.

משה כחלון: בהצעת חוק זו מוצע לאמץ את מודל ה-Opt-in הקיים באיחוד האירופי, שהוא מודל המספק מענה אפקטיבי לבעיית דואר זבל ומשקף איזון ראוי בין שימוש מסחרי באמצעי תקשורת לצורך שיווק ישיר לבין מניעת המטרדים הכרוכים בדואר זבל.

משה כחלון: לפי הצעת החוק ייאסר על המפרסם לשלוח דבר פרסומת באמצעות פקסימיליה, מערכת חיוג אוטומטי, הודעה אלקטרונית או הודעת מסר קצר בלא קבלה מראש של הסכמת הנמען.

משה כחלון: ההסכמה צריכה להיות מפורשת ובכתב, לרבות בהודעה אלקטרונית או בשיחה מוקלטת.

משה כחלון: מוצע לקבוע כי הודעה חד-פעמית מטעם מפרסם לבית-עסק שהיא הצעה להסכים לקבל דברי פרסומת מטעמו לא תיחשב הפרה של הוראות הסעיף.

משה כחלון: לעניין ההגדרה של "דבר פרסומת", מוצע לתקן את ההגדרה "דבר פרסומת" הקיימת בסעיף 30א בנוסחו היום, באופן המבהיר כי מדובר במסר המופץ באופן מסחרי, שמטרתו לעודד רכישת מוצר או שירות או הוצאת כספים בכל דרך.

משה כחלון: כלומר, מדובר בהפצה למטרות מסחריות, בהיקף נרחב, לקבוצה גדולה של נמענים.

משה כחלון: לשם ההבהרה, ההסדר המוצע לא יחול על תרומות או על הודעות שתוכנן פוליטי.

משה כחלון: עוד מוצע להחליף את הגדרת המונח "משגר" הקיימת בסעיף 30א בנוסחו היום במונח "מפרסם", ולכלול בה במפורש גם מי שמשווק דברי פרסומת בעבור אחרים.

משה כחלון: מוצע גם להוסיף הגדרות למונחים "הודעה אלקטרונית", "הודעת מסר קצר" ו"מערכת חיוג אוטומטי".

משה כחלון: לפי מודל ה-Opt-in האירופי, מוצע לסייג את האיסור האמור ולהתיר שיגור דבר פרסומת אף אם לא התקבלה הסכמת הנמען אם הנמען מסר את פרטיו למפרסם במהלך רכישה של מוצר או של שירות, או במהלך משא-ומתן לרכישה כאמור, והמפרסם הודיע כי אלו ישמשו לצורך משלוח דבר פרסומת מטעמו, ונתן לו הזדמנות להודיע כי הוא מסרב לקבל דברי פרסומת.

משה כחלון: בכל מקרה, דבר הפרסומת כאמור בסייג זה חייב להתייחס לשירות מסוג דומה למוצר או לשירות שהנמען רכש או ניהל משא-ומתן לרכישתו.

משה כחלון: עוד מוצע לקבוע כי גם אם הנמען הסכים לקבל דברי פרסומת ממפרסם, או לא סירב לקבלם לפי הוראות הסייג, שמורה לו הזכות להודיע למפרסם, בכל עת, על סירובו לקבל דברי פרסומת נוספים.

משה כחלון: כמו כן מוצע לחייב את המפרסם לציין, בדבר פרסומת ששלח, כי מדובר בדבר פרסומת, וכן לכלול בדבר הפרסומת את פרטיו של המפרסם ואת דרכי יצירת הקשר עמו, את זכותו של הנמען לשלוח הודעת סירוב ופרטים נוספים ככל שיקבע השר.

משה כחלון: לגבי הודעת מסר קצר, חובת הפירוט תהיה מצומצמת, בשל המגבלה הטכנולוגית לגבי היקף המידע שניתן לכלול בהודעה זו.

משה כחלון: לצורך אכיפת הוראות הסעיף המוצע מוצע לקבוע, בדומה לקבוע היום בסעיף 30א לחוק, כי הפרת הוראותיו היא בגדר עבירה פלילית שדינה קנס, ולקבוע אחריות פלילית גם לנושאי משרה בתאגיד.

משה כחלון: נוסף על כך, מוצע לאפשר מסלול תביעה אזרחי, אשר צפוי כי יהיה הכלי המרכזי והיעיל להתמודדות עם התופעה, הן בדרך של הגדרת האיסור הקבוע בסעיף המוצע כעוולה אזרחית שלגביה יחולו הוראות פקודת הנזיקין [נוסח חדש], והן בדרך של מתן אפשרות להגשת תובענה ייצוגית בשל הפרתו.

משה כחלון: בעניין מסלול התביעה האזרחית, מוצע לאפשר לבית-המשפט לפסוק נגד מפרסם ששיגר דבר פרסומת ביודעין, בניגוד להוראות הסעיף, פיצויים שאינם תלויים בנזק – פיצויים לדוגמה – בסכום של עד 1,000 שקלים חדשים לכל דבר פרסומת שקיבל הנמען.

משה כחלון: הצעת החוק אף מונה את השיקולים שבית-המשפט יביא בחשבון בעת פסיקת פיצויים לדוגמה כאמור.

משה כחלון: סברנו כי כלי זה הוא כלי ראוי לעניין זה, שכן הגשת תביעת נזיקין רגילה, שבה יפוצה התובע רק בשל נזק ממשי שהוא יצליח להוכיח שנגרם לו מקבלת דואר זבל באחת המדיות האמורות, לא תהיה כלי אכיפה אפקטיבי ליישום הוראות החוק.

משה כחלון: עוד מוצע להסמיך את שר התקשורת לקבוע, באישור ועדת הכלכלה של הכנסת, הוראות שונות בעניין האופן שבו ימסור הנמען הסכמה מפורשת מראש לקבלת דבר פרסומת; אופן הודעת המפרסם במהלך רכישה של מוצר שפרטי הנמען ישמשו לצורך משלוח דבר פרסומת; אופן מתן הודעת סירוב של הלקוח; אופן ציון הפרטים שיש לכלול בדבר פרסומת ופרטים נוספים שעל המפרסם לכלול בדבר הפרסומת המשוגר בהתאם להוראות הסעיף.

משה כחלון: כדי להתמודד עם טכנולוגיות עתידיות, השר הוסמך לקבוע, באישור ועדת הכלכלה של הכנסת, דרכים נוספות לשיגור דבר פרסומת שהוראות הסעיף יחולו לגביהן.

משה כחלון: כדי למנוע ספקות, מוצע להבהיר כי אין בהוראות החוק המוצע כדי לגרוע מהוראות כל דין אחר, דוגמת חוק הגנת הפרטיות.

משה כחלון: כדי לאפשר למפרסמים זמן מספיק להתארגנות, ובכלל זה לאפשר להם לפנות בכל אמצעי שהוא ללקוחותיהם כדי לקבל את הסכמתם מראש ובכתב לקבל דבר פרסומת, מוצע לקבוע כי תחילתו של החוק תהיה שישה חודשים מיום פרסומו.

משה כחלון: להצעת החוק הוגשו שתי הסתייגויות.

משה כחלון: חבר הכנסת בני אלון מציע כי ההסדר המוצע לא יחול על דברי פרסומת שישוגרו באמצעות מערכת חיוג אוטומטי או הודעת מסר קצר הכולל כתב בלבד.

משה כחלון: לגבי דברי פרסומת אלו, מציע חבר הכנסת אלון להחיל את מודל ה-Opt-out, כלומר, יותר שיגור דבר פרסומת כאמור, אלא אם כן קיבל המפרסם בקשה מפורשת של הנמען לא לקבלו.

משה כחלון: כדי ליישם מודל זה מוצע להסמיך את שר התקשורת, באישור ועדת הכלכלה של הכנסת, לקבוע הוראות בעניין בקשת סירוב לקבל דבר פרסומת, לרבות בעניין הקמת מאגר לאומי לרישום בקשות כאמור, דרכי ניהולו וכיוצא באלה.

משה כחלון: בעניין הסתייגות זו יש לציין כי הוועדה דנה רבות באפשרות של החלת מודל ה-Opt-out על מערכות חיוג אוטומטיות, ולגבי כל אחד משני המודלים הוצגו היתרונות והחסרונות.

משה כחלון: אינני רוצה לחזור כאן על כל אלה.

משה כחלון: אציין רק ששקלנו היטב את הטענה שהנהגת מודל ה-Opt-in תמוטט, חלילה, בתי-עסק רבים או תגרום לפיטורי עובדים.

משה כחלון: השתכנענו שבאזהרות אלה יש משום הגזמה רבה, שכן רבים מהעובדים, אם לא כולם, יוסטו לעבודה של תקשורת אישית במקום תקשורת ממוכנת.

משה כחלון: עוד הבאנו בחשבון את נתוני ההרשמה במרשם הסירוב המרכזי בארצות-הברית, שכאמור יותר מ-80% מאזרחי המדינה בעלי הטלפונים נרשמו בו.

משה כחלון: נתון זה מלמד שאכן רוב האזרחים לא מעוניינים לקבל הודעות פרסומת, והם אף מוכנים לעשות פעילות אקטיבית – לפעול להרשמתם במרשם – כדי למנוע קבלת הודעות הפרסומות.

משה כחלון: ואם בכל אלה לא די, הודיעו נציגי משרד התקשורת כי הם מתנגדים נחרצות למודל זה בשל הבעיות הרבות שהוא יוצר, וכי אם יתקבל מודל זה בעניין מערכות חיוג אוטומטיות, תחזור בה הממשלה מהצעת החוק.

משה כחלון: לפיכך, אני סבור כי אין מנוס מקבלת המודל שהציעה הממשלה, מה גם שבפועל לא ניתן להקים מרשם סירוב ללא תמיכת ממשלה.

משה כחלון: חבר הכנסת יעקב כהן מציע שהודעת הכתב המפורשת של נמען שהוא מסכים לקבל דבר פרסומת תינתן בטופס נפרד.

משה כחלון: סבורני כי מדובר בהכבדה שאין לה הצדקה.

משה כחלון: בהתחשב בנימוקים שהזכרתי, אני מציע לכם לדחות את ההסתייגויות ומבקש כי תצביעו בעד הצעת החוק, בנוסח הוועדה, בקריאה השנייה ובקריאה השלישית.

משה כחלון: תודה.

אחמד טיבי: אני מודה לך.

אחמד טיבי: חבר כנסת בני אלון, הסתייגות.

אחמד טיבי: בשלב זה אני רוצה לברך קבוצה מבית-ספר "עירוני ב'" במודיעין, שנמצאים ביציע, ושלא שמו לב לעובדה שלא בירכנו אותם.

בנימין אלון: אדוני היושב-ראש, כנסת נכבדה, החוק הזה, בלשון העם "דואר זבל", בחלקו חוק טוב, אבל צריך להבחין בין הכלים השונים.

אחמד טיבי: ח"כ אורון, אני נוזף בך.

בנימין אלון: מיילים, הודעות אלקטרוניות שמגיעות ולא עולות שום עלות ממשית למי ששולח אותם, ובלחיצת כפתור הוא יכול להפיץ את ה"זבל" שלו לכל מי שברשימת המיילים שלו, זה דבר שיכול לגרום גם לווירוס במחשב.

בנימין אלון: הפיתוי לשלוח ללא תשלום הוא גדול וההטרחה היא גדולה, כי כמה שיש מנגנונים שממיינים את ה"ספאם", למרות זאת תמיד יש לך זבל, והזמן שצריך למיין הוא זמן רב ומיותר.

בנימין אלון: זה דבר שאני לא מתנגד לו בחוק, ואני חושב שהוא חוק טוב.

בנימין אלון: גם לגבי הפקסים, שיש לזה התייחסות בחקיקה.

בנימין אלון: באיזו רשות אדם יכול להפציץ אותי בפקסים ולגרום לי לאבד נייר ודיו בגלל דברים שאני לא רוצה?

בנימין אלון: לי הם עולים הרבה ולו לא עולים בכלל.

בנימין אלון: לעומת זאת, סתם כך לכרות ענף שלם של שיווק ישיר, של מקומות קטנים שלא יכולים לשווק ולפרסם בטלוויזיה וברדיו, של ענפים שיש להם פלח ממוקד של שוק שהם יכולים להצליח בו, לגרום לאבטלה ונזק לאלפי מפרנסים – לא במיילים ובפקס, שאני מזדהה עם זה, אלא במשיבונים, בטלפונים וב-SMS, כשיש המנגנון האמריקני; אפשר ללמוד מהמתוקנות שבאומות.

בנימין אלון: אומר יושב-ראש הוועדה, חבר הכנסת משה כחלון, שיש המנגנון הזה שנקרא do not call, ובאמת 80% אמרו: אל תצלצל אלי, ואף אחד לא עושה את זה.

בנימין אלון: יש אפשרות.

בנימין אלון: אז משרד התקשורת כופה על כולם דבר – וגם לאורך כל הדיונים בוועדה וגם כאן הבנתי מהשר: אם ההסתייגות תעבור אנחנו מושכים את החוק.

בנימין אלון: אפשר להתחיל את החקיקה הזו בדברים שמקובלים על כולם, שזה בהודעות האלקטרוניות ובפקס, ולנסות לרכך את עניין ה-SMS והטלפונים.

בנימין אלון: הרי מה האלטרנטיבה?

בנימין אלון: גם את זה אתם תאסרו בחוק?

בנימין אלון: עכשיו יפציצו את כל תיבות הדואר – וכבר עושים את זה – בפליירים ובניירות ויעברו מבית לבית.

בנימין אלון: אתם יכולים למנוע את זה?

בנימין אלון: גם על זה תגישו הצעות חוק?

בנימין אלון: רוכל שמסתובב עם מזוודתו, מוכר מוצרים, גם את זה תחסמו, את כל הכניסות?

בנימין אלון: יש אפשרות לאדם להגיד, כמו שמקובל באמריקה: אני לא רוצה לקבל את החומר הזה.

בנימין אלון: ואז הוא בסך הכול צריך ללחוץ לחיצת כפתור או לשלוח הודעת אי-מייל אחת, ויש כמה אפשרויות איך עושים את זה, מספר טלפון חינם, יש מנגנון כזה.

בנימין אלון: משרד התקשורת לא רצה להתמודד עם זה.

בנימין אלון: הוצעו לו דרכים איך להקים את המנגנון הזה.

בנימין אלון: אינני קונה את העילה שיש פה שמירה על טהרת המחנה.

בנימין אלון: ראיתי שברדיו יש פרסומות לשירות של love me, ומי שרוצה לוקח את המספר ומתקשר.

בנימין אלון: אז כמה אפשר?

בנימין אלון: כל דבר תחסמו ותמצאו איך בגלל זה לחסל שוק שלם?

בנימין אלון: אני מודיע לכם שבכלכלה מודרנית, לחסום ענף שיווק זה לא חכם, זה לא צודק.

בנימין אלון: שיווק ישיר, לפעמים זו הכתובת הנכונה והצודקת.

בנימין אלון: פשוט לנצל את הריבונות, את הסמכות, את הכוח, במקום להטריח את עצמך באופן יצירתי ולהקים את מאגר ה-do not call, כמו שעושה אמריקה.

בנימין אלון: ולתת את הפרסום, שיאמר לך: הנה, אתה יכול ללחוץ על כפתור ולא תקבל שום הודעה.

בנימין אלון: אז סתם לחסום את זה?

בנימין אלון: ואם אתם כאלה גיבורים, למה למפלגות אתם לא עושים את זה?

בנימין אלון: כשאריה דרעי שלח את הקלטת שלו לאלפי איש – זה בסדר; כשמפלגות ועמותות מגייסות כספים דרך אותם כלים – המחוקק לא נוגע בהן.

בנימין אלון: אבל כשיש משווקים שלוחמים לפרנסתם, זה מסלול המסחר שהם מכירים – על חלשים כאלה כולנו חזקים.

בנימין אלון: מנצלים את השרירותיות, לא בודקים, לא טורחים, לא עמלים לצמצם את הנזק.

בנימין אלון: יש אלטרנטיבה.

בנימין אלון: אמריקה מציעה שיטה אחרת, זה עובד שם.

בנימין אלון: לא ראיתי שהשיטה שלנו עובדת באירופה – בוועדה אמרו ששם עובדים לפי השיטה הזאת.

בנימין אלון: זה לא עובד.

בנימין אלון: אני חושב שלא נעשתה באמת חשיבה, לא גילינו יצירתיות.

בנימין אלון: אני מאוד מצטער, ההרגשה שלי היא שיש פה גיוס, שיש פה שרירותיות של המשרד, שאיש לא מקשיב.

בנימין אלון: חבל, תראו את האבטלה שזה ייצור, ואני מקווה מאוד שלא נתחרט על זה ולא נקבל להבא בחקיקות את סוגי החקיקה הזאת, של הכול או לא כלום.

בנימין אלון: אני מסכם את דברי.

בנימין אלון: אי-מיילים – כן, זה לא עולה כלום למי שמפרסם, ולכן הפיתוי שלו הוא גדול והנזק הוא גדול, אם הוא יכול להחדיר וירוס.

בנימין אלון: אני לא צריך כל היום למיין את הדברים.

בנימין אלון: פקסים – כן, זה חוק טוב, זה חוק נגד דואר זבל בפקס.

בנימין אלון: אני בעד.

בנימין אלון: חוק נגד דואר זבל באי-מייל – אני בעד.

בנימין אלון: להילחם דרך החלשים בשיווק הישיר ולמנוע את האפשרות לשיווק הישיר של ה-SMS והטלפונים, כשיש אפשרות של מאגר do not call כדי להתמודד עם הקשיים – נראה לי שזה באמת לא צודק, לא יעיל, לא כלכלי, וחבל שלא תקבלו את ההסתייגות הזאת.

בנימין אלון: אני מקווה שתצביעו בעד ההסתייגות.

אחמד טיבי: תודה רבה.

אחמד טיבי: ההסתייגות הבאה היא של חבר הכנסת יעקב כהן – מסיר.

אחמד טיבי: חבר הכנסת אלון, אתה רוצה שנצביע על ההסתייגות שלך?

אחמד טיבי: רבותי, אנחנו עוברים להצבעה.

אחמד טיבי: לשם החוק אין הסתייגות, נא להצביע.

אחמד טיבי: הצבעה מס' 11 בעד שם החוק – 25 נגד – אין נמנעים – אין שם החוק נתקבל.

אחמד טיבי: בעד – 25, אין מתנגדים ואין נמנעים.

אחמד טיבי: שם החוק התקבל.

אחמד טיבי: אנחנו עוברים לסעיף 1 – הסתייגות חבר הכנסת בני אלון.

אחמד טיבי: נא להצביע.

אחמד טיבי: הצבעה מס' 12 בעד ההסתייגות – 8 נגד – 17 נמנעים – אין ההסתייגות של חבר הכנסת בני אלון לסעיף 1 לא נתקבלה.

אחמד טיבי: בעד – 8, נגד – 17, אין נמנעים.

אחמד טיבי: נדחתה ההסתייגות של חבר הכנסת בני אלון.

אחמד טיבי: על סעיפים 2 ו-3 אין הסתייגויות, על כן נצביע על סעיפים 3-1 כהצעת הוועדה.

אחמד טיבי: הצבעה מס' 13 בעד סעיפים 1–3, כהצעת הוועדה – 27 נגד – אין נמנעים – אין סעיפים 1–3, כהצעת הוועדה, נתקבלו.

אחמד טיבי: בעד – 27, אין מתנגדים ואין נמנעים.

אחמד טיבי: הצעת החוק נתקבלה בקריאה שנייה.

אחמד טיבי: אנחנו עוברים להצבעה בקריאה שלישית.

אחמד טיבי: בבקשה להצביע.

אחמד טיבי: הצבעה מס' 14 בעד החוק – 27 נגד – אין נמנעים – אין חוק התקשורת (בזק ושידורים) (תיקון מס' 40), התשס"ח–2008, נתקבל.

אחמד טיבי: בעד – 27, אין מתנגדים ואין נמנעים.

אחמד טיבי: אני קובע שהצעת חוק התקשורת (בזק ושידורים) (תיקון מס' 40) התקבלה בקריאה שנייה ושלישית.

אחמד טיבי: ברכות לשר אטיאס.

אחמד טיבי: חבר הכנסת כחלון – בבקשה, אדוני.

משה כחלון: אדוני היושב-ראש, תודה רבה על שאתה מאפשר לי להודות לחברי הוועדה.

משה כחלון: מדובר בחוק מהותי מאוד, חוק חשוב מאוד, שוועדת הכלכלה וועדת המדע יחד, כוועדה משותפת, עשו בו עבודה גדולה.

משה כחלון: אני מבקש להודות למנהלת הוועדה המשותפת, הגברת עידית חנוכה, למנהלת ועדת הכלכלה, לאה ורון, לעורך-הדין ניר ימין, לעורכת-הדין אתי בנדלר, היועצת המשפטית של הוועדה, ולעורך-הדין יניב רוזנאי, שמסייע ומחזק מעת לעת.

משה כחלון: תודה רבה לכולם, תודה לך, אדוני היושב-ראש.

משה כחלון: [רשומות (הצעות חוק, חוב' כ/230).

משה כחלון: ]

אחמד טיבי: חל שינוי בסדר-היום, בהסכמה בין שני מציעים של שני חוקים שונים.

אחמד טיבי: אנחנו מקדימים את הדיון בהצעת החוק של חברת הכנסת רונית תירוש, הצעת חוק צער בעלי-חיים (הגנה על בעלי-חיים) (תיקון מס' 7) (צמצום ההתרבות של בעלי-חיים משוטטים), קריאה ראשונה.

אחמד טיבי: בבקשה, גברתי.

רונית תירוש: אדוני היושב-ראש, אדוני השר, חברי חברי הכנסת, אקצר ואומר שמטרת החוק היא לצמצם את ההתרבות הרבה של בעלי-חיים משוטטים – כלבים, חתולים – משום שלצערנו הם "זוכים" לפעולות של התעללות כלפיהם, ולעתים הם נאספים על-ידי אגודות שונות ומומתים על-ידן באין מאמץ.

רונית תירוש: לפיכך, יחד עם משרד החקלאות – – –

אחמד טיבי: אדוני השר אטיאס, לא רק שאתה לא מקים סניף דואר בטייבה, אתה גם מפריע.

רונית תירוש: שר החקלאות ופיתוח הכפר, בהתייעצות עם השר להגנת הסביבה – הוחלט שמשרד החקלאות ופיתוח הכפר יקצה סכום של 4.5 מיליוני שקלים על מנת לאפשר פעולות שתצמצמנה את ההתרבות של אותם בעלי-חיים.

רונית תירוש: אני מודה לכולם – – –

אחמד טיבי: מה עמדת עמותות צער בעלי-חיים?

רונית תירוש: לעמותות אין בעיה עם זה באופן כללי.

רונית תירוש: הן מכירות במקרים הרבים של התעללות בבעלי-חיים.

רונית תירוש: גם הן עושות את המקסימום על מנת למצוא מאמצים לאותם בעלי-חיים, אבל אין ספק שהקצב של מציאת מאמצים אל מול קצב ההתרבות הטבעית של בעלי-חיים משוטטים הוא לא בהלימה.

רונית תירוש: לפיכך אנחנו מבקשים.

רונית תירוש: גם לא נקטנו שום פעולה – הגענו להסכמות גם עם המגזר החרדי, לא נקטנו מלים כמו "סירוס".

רונית תירוש: אנחנו משאירים למשרד החקלאות ופיתוח הכפר לבחון את הדרכים לצמצום ההתרבות הזאת כדי שלא יתעללו בבעלי-חיים.

רונית תירוש: זו מטרה משותפת לכל העמותות ולכל בני-האדם באשר הם, מכל הסקטורים.

רונית תירוש: אני אודה לאדוני אם יחליט על הצבעה עכשיו.

רונית תירוש: תודה.

אחמד טיבי: תודה רבה.

אחמד טיבי: חבר הכנסת גלעד ארדן, בבקשה.

רונית תירוש: החוק הוא חוק משותף של חבר הכנסת של גלעד ארדן ושלי, כך שאני חושבת שאין עוד מה להוסיף בעניין.

אורי אריאל: אדוני היושב-ראש.

אחמד טיבי: חבר הכנסת אורי אריאל, במקום לדבר אתה שואל.

אחמד טיבי: יש לך זכות, כי אתה רשום.

אחמד טיבי: ברשות היושב-ראש, אני רוצה לשאול את מציע החוק שאלה.

אחמד טיבי: זה שאתם לא כותבים שיש סירוס – אתם בסדר.

אחמד טיבי: אין הרבה דרכים אחרות.

אחמד טיבי: רוב הדברים ייעשו על-ידי סירוס.

אחמד טיבי: השאלה היא אם בדקתם את זה או לא.

רונית תירוש: השאלה בהחלט במקומה.

רונית תירוש: היו חילוקי דעות גם בין הרבנים, ואני עצמי לא הצלחתי להבין מתי כן ומתי לא.

רונית תירוש: היו רבנים שאמרו שעיקור זה דבר מותר וסירוס של זכרים לא.

רונית תירוש: לכן, מצאתי לנכון להוציא את המלים האלה.

רונית תירוש: משרד החקלאות ופיתוח הכפר יבחן את הדברים, ולקראת הקריאה השנייה והשלישית אני אשמח לקבל עוד חוות דעת ולדייק במלים, אם תרצו בכך.

אורי אריאל: זה יהיה סירוס, זה ברור.

אחמד טיבי: אני חוזר על מה שהיא אמרה.

אחמד טיבי: לפי היהדות עיקור של אשה מותר וסירוס של גבר אסור.

רונית תירוש: לצערי הרב, זה מה ששמעתי.

רונית תירוש: בבעלי-חיים.

אחמד טיבי: האם שמעתי נכון?

אחמד טיבי: לא הכול אני יודע על יהדות.

אחמד טיבי: חבר הכנסת גפני, עיקור של אשה מותר וסירוס של גבר אסור?

משה גפני: לא.

רונית תירוש: בבעלי-חיים.

רונית תירוש: דיברתי על בעלי-חיים, ואני אשמח להביא לכם את חוות הדעת.

אחמד טיבי: חברת הכנסת תירוש התכוונה רק לבעלי-חיים.

אחמד טיבי: אגב, גם זה בעייתי.

אחמד טיבי: חבר הכנסת דב חנין, בבקשה.

דב חנין: אדוני היושב-ראש, אני אהיה מאוד קצר, עמיתי חברי הכנסת, החוק הזה הוא חוק ראוי וטוב.

דב חנין: אני רוצה להבהיר דבר אחד, ואני מבין שזו מטרת יוזמי החוק – אם כי אני אומר את הדברים בשמי ולא בשמם, אבל אני מבין שזו מטרתם.

דב חנין: אני מבין שהמטרה היא למנוע התרבות של בעלי-חיים באמצעים של עיקור וסירוס במידת הצורך.

דב חנין: המטרה של החוק הזה איננה ללכת בכיוונים של המתת בעלי-חיים.

דב חנין: אני אומר את הדברים כיוון שיש דאגות בציבור שוחרי טובתם של בעלי-החיים בעניין הזה.

דב חנין: מהידברות עם יוזמי החוק ומהיכרות עם תהליך החקיקה אני יודע שזו אכן מטרתו של החוק.

דב חנין: לכן אני קורא לחברי הכנסת לתמוך בחוק הזה, שהוא חוק ראוי וטוב.

דב חנין: אני מקווה שאנחנו נחדד אותו בצורה מספקת לקראת הקריאה השנייה והשלישית.

אחמד טיבי: חבר הכנסת יעקב מרגי.

אחמד טיבי: חבר הכנסת .

אחמד טיבי: חבר הכנסת אברהם רביץ.

אחמד טיבי: חבר הכנסת משה גפני, בבקשה.

אחמד טיבי: לחץ פיזי מאוד לא מתון מופעל עליו.

גלעד ארדן: לאה, התמלא לנו הלו"ז לגמרי.

אחמד טיבי: האם אני שומע כאן איום של חבר הכנסת ארדן בכיוונו של חבר הכנסת גפני?

גלעד ארדן: לא, פתאום ראיתי את גפני ונזכרתי בעוד כל מיני דברים.

משה גפני: אדוני היושב-ראש, רבותי חברי הכנסת, רבותי השרים – שאף אחד מהם לא נמצא – הצעת החוק הזו הופלה במליאת הכנסת על-ידי רוב חברי הכנסת שנכחו באולם כאשר הגיעה במתכונתה הקודמת, מכיוון שהיה מדובר על עיקור וסירוס של בעלי-חיים.

משה גפני: הראשון שהעלה שזו בעיה – ולא בעיה הלכתית.

משה גפני: לא צריך לעשות מייד מחלוקות בין רבנים.

משה גפני: זו הססמה הכי טובה שנשמעת פה באזור תמיד.

משה גפני: אין ויכוח שעל-פי ההלכה עיקור וסירוס אסורים.

משה גפני: זו המציאות – הראשון שהעלה את זה היה חבר הכנסת ניסן סלומינסקי.

משה גפני: בעקבות דבריו הלכתי לבדוק את זה, והתברר שאין מחלוקות בעניין הזה.

משה גפני: לכן, עם כל הידידות ועם כל זה שאנחנו רוצים לסייע לחברים להעביר חוקים, גם לחברת הכנסת רונית תירוש וגם לחבר הכנסת גלעד ארדן, הצבענו נגד.

משה גפני: מה לעשות?

אחמד טיבי: אני שוקל לקרוא אותך לסדר, חבר הכנסת יואל חסון.

גלעד ארדן: גם התעללות בבעלי-חיים תעשה רע.

משה גפני: אדוני היושב-ראש, ד"ר טיבי, אני צריך את הקשבתך בעניין הזה, אתה איש מקצוע.

אחמד טיבי: תתייחס למה שאמרה חברת הכנסת תירוש על עיקור וסירוס.

משה גפני: אין הבדל בין עיקור לסירוס בעלי-חיים.

משה גפני: לאחר שזה נפל במליאת הכנסת העלו את זה החברים ללא הזכרת העניין של עיקור וסירוס.

משה גפני: דובר על מתן סמכויות לשר החקלאות למנוע שוטטות של בעלי-החיים וכל מה שנלווה לעניין הזה.

משה גפני: תוך כדי דיונים בוועדה שעסקה בעניין, קיבלתי פניות של זואולוגים, שאומרים שבבריטניה זה לא הצליח מכיוון שכדי לבצע את זה צריך לעשות את זה בכל בעלי-החיים, בכל החתולים המשוטטים.

משה גפני: יש התנגדות מקצועית לחוק הזה.

משה גפני: מעבר לעובדה הזאת, נאמר במליאת הכנסת שלדיונים בוועדת החינוך יובאו רבנים שיביעו את דעתם בעניין.

משה גפני: אמרו את זה לחבר הכנסת הרב הלפרט, וזה נאמר גם לי.

משה גפני: היו דעות שאפשר למנוע את התרבות בעלי-חיים באופן שאינו נוגד את ההלכה.

משה גפני: אני אינני איש מקצוע בעניין הזה.

משה גפני: אני לא יודע, ולקראת הקריאה הראשונה לא היה דיון כזה.

משה גפני: כאשר שאלתי את הרב מלכיאור, יושב-ראש ועדת החינוך, למה זה לא נעשה, הוא אמר לי שהוא יעשה את זה לקראת הקריאה השנייה והשלישית.

משה גפני: כדי להיות הגון – – –

אחמד טיבי: כדי להיות הגון אתה צריך לסיים.

משה גפני: אני מסיים.

משה גפני: אמרתי לחברת הכנסת רונית תירוש ולחבר הכנסת גלעד ארדן שאני אצביע נגד החוק.

משה גפני: הדיון הזה עם אנשים שעוסקים בעניין, עם אנשי הלכה, רבנים ואנשי מקצוע, לא נעשה, אבל יש התחייבות שזה ייעשה לפני הקריאה השנייה והשלישית.

משה גפני: שלא כמו בפעם הקודמת, אני לא הלכתי לגייס חברים להפיל את החוק, אבל אני אצביע נגד, מכיוון שלדעתי הוא מנוגד להלכה.

משה גפני: אני אצביע נגדו.

משה גפני: אני לא אגייס חברים, לא ביקשתי מאף אחד להצביע נגד.

משה גפני: תלויה ועומדת ההתחייבות שאם אכן זה יעבור כאן בקריאה ראשונה, יתקיים דיון אמיתי בוועדה – קודם כול הדיון ההלכתי.

גלעד ארדן: זה אם אתם מצביעים בעד.

גלעד ארדן: אם אתם מצביעים נגד אין שום התחייבות.

אחמד טיבי: חבר הכנסת ארדן, נא לתת לו לסיים.

משה גפני: ההתחייבות הזאת היתה בוועדה.

חיים אורון: ואם יתברר שהרב אומר שאי-אפשר?

חיים אורון: הרחובות יהיו מלאים חתולים וכלבים משוטטים.

משה גפני: חבר הכנסת אורון, האם אתה רוצה שהיושב-ראש ינזוף בך פעם שלישית?

משה גפני: אני אצביע נגד, אבל אני מקווה שההתחייבות הזאת תעמוד בעינה.

אחמד טיבי: חבר הכנסת יואל חסון, בבקשה.

יואל חסון: אני מוותר.

אחמד טיבי: חבר הכנסת נסים זאב – לא מוותר.

נסים זאב: אדוני היושב-ראש, כנסת נכבדה, שאלת היושב-ראש כמה פעמים אם זה עיקור או סירוס נובעת מכך שד"ר אחמד טיבי הוא גינקולוג.

נסים זאב: לכן זה כל כך מטריד אותו.

נסים זאב: הוא חוזר על השאלה כדי לחדד למה ההלכה מתכוונת.

נסים זאב: החוק הוא בעייתי מבחינת ההלכה.

נסים זאב: בשם צער בעלי-חיים אנו רוצים לאפשר את הכחדתם.

נסים זאב: הצעת חוק צער בעלי-חיים מדברת על צמצום התרבות של בעלי-חיים משוטטים.

נסים זאב: היא נותנת סמכות לשר הממונה לקבוע הוראות שלפיהן יש לפעול לצמצום ההתרבות.

נסים זאב: כלומר, הכנסת לא קובעת את הכללים ולא הוועדה.

נסים זאב: אנחנו מעכשיו מסמיכים את השר.

נסים זאב: אני לא ראיתי הסמכה כזאת, כאילו הכנסת מסמיכה עכשיו את כבוד השר להיות גם רב שיפסוק על הדרך והשיטה שאפשר לפעול בה לצמצום התרבות בעלי-החיים, כאשר הבעיה ההלכתית – ואנחנו חזרנו כמה פעמים על הבעיה הקיימת, כי התורה אומרת "פרו ורבו ומלאו את הארץ וכבשוה, ורדו בדגת הים ובעוף השמים".

נסים זאב: זה עניין שהוא מדאורייתא.

נסים זאב: מה אתה כל כך מתפעל מהעניין הזה?

גלעד ארדן: אני לא ידעתי ש"פרו ורבו" זה גם על בעלי-חיים.

נסים זאב: אז אני אומר לך, גם על בעלי-חיים, בדיוק.

נסים זאב: ולכן, אנחנו לא יכולים כרגע לבוא ולהצביע על חוק מהסוג הזה כפי שהוא, כלשונו.

נסים זאב: יכול להיות שבהמשך, אחרי הקריאה הראשונה, יהיו שינויים כלשהם, ואני מתפלא שכבוד השר הבטיח שהוא יבדוק את כל האפשרויות.

נסים זאב: אני אומר לכם, אני בדקתי.

נסים זאב: יש אפשרויות.

נסים זאב: על-ידי תרופות, זריקות של תרופות לבעלי-חיים, אפשר בדרך מסוימת לסרס אותם.

נסים זאב: אם אנחנו יכולים לעשות את זה אולי בדרך שמבחינת העלות היא קצת יותר יקרה, אז כדאי להשקיע ושהבית הזה יהיה בקונסנזוס ובדעה אחת על הדרך והשיטה שבה אנחנו יכולים להביא לצמצום התרבותם של בעלי-החיים.

נסים זאב: לא יכול להיות שאנחנו נפגע בבעלי-החיים ובהתרבות שלהם בשם צער בעלי-חיים, כי זה דבר סותר מיניה וביה.

אחמד טיבי: אני מודה לך, אדוני.

אחמד טיבי: חבר הכנסת יעקב כהן – נמצא, ועוד איך נמצא.

קריאה: – – –

אחמד טיבי: לפנים משורת הדין, שלא יגידו שאני מתנכל למפלגת קדימה, אני מאפשר לך.

יעקב כהן: כבוד היושב-ראש, חברי כנסת נכבדים, אני חייב לומר בקשר להצעת החוק הנדונה בנושא צער בעלי-חיים, שמבחינה הלכתית היא בעיה, ואני מקווה שלקראת הקריאה השנייה והשלישית יגישו אותה בצורה שלא תהיה מנוגדת להלכה.

יעקב כהן: אבל אני חייב לומר למציעים ולממשלה שאני מלא הערכה על גודש הרחמנות שיש למציעים ולממשלה.

יעקב כהן: איזה חמלה מרובה יש להם לבעלי-החיים שלא ישוטטו ברחובות ושלא יסתובבו בלי מזון.

יעקב כהן: אני באמת מעריך אותם.

יעקב כהן: חמלה זה דבר גדול.

יעקב כהן: אבל אני שואל, מה נשתנה?

יעקב כהן: מדוע אתם לא מלאי רחמים על 850 ילדים שחיים מתחת לקו העוני?

נסים זאב: 850,000.

יעקב כהן: 850,000 ילדים.

יעקב כהן: מדוע אינכם מלאי רחמים על רבבות זוגות שמשוטטים ללא קורת גג ואין להם דיור משלהם?

יעקב כהן: האם זה לא צער בעלי-חיים?

יעקב כהן: אני חושב שילדי ישראל בטח נכללים בין בעלי-החיים שצריכים את מלוא הרחמנות וההערכה.

יעקב כהן: לכן אני מלא התפעלות ושואל.

יעקב כהן: קשה היה לי לשמוע השבוע את דבריו של שר האוצר, שהצהיר את ההצהרה האומללה שלא ייתן את ידו להחזרת קצבאות הילדים אפילו אם יורידו את ראשו.

יעקב כהן: נראה לי שהצהרה זו מסמנת ששר האוצר לא חווה עוני מימיו, ששר האוצר אין לו מושג מה פירוש עוני.

יעקב כהן: הוא לא מבין שעוני לא פותרים בסטטיסטיקות מקצועיות.

יעקב כהן: מי שלא חי את זה לא יודע.

יעקב כהן: רבותי, אנחנו חייבים להחזיר, אין מנוס מלהחזיר את קצבאות הילדים.

יעקב כהן: מה שהוא אומר, שאנחנו נחזיר אותם למעגל העבודה – רבותי, גם אלה שבמעגל העבודה ומרוויחים כמה אלפי שקלים לא יכולים לתת למשפחה עם כמה ילדים לאכול.

יעקב כהן: ההתייקרויות הגדולות שיש לאחרונה, בעשרות אחוזים – מי מפצה את המשפחות האלה?

יעקב כהן: איפה צער בעלי-חיים?

יעקב כהן: מאיפה יהיה לילדים האלה לאכול?

יעקב כהן: אני מלא השתוממות על האטימות והקשיחות של הממשלה ושל שר האוצר.

יעקב כהן: רבותי, אין מנוס מהחזרת קצבאות הילדים, זה הפתרון.

יעקב כהן: בלעדי זה העוני יעמיק ויחדור.

יעקב כהן: לכן, אני קורא לכולם, לכל חברי הבית והממשלה, שכל כך רגישים לצער בעלי-חיים – הבה נתאחד ונתאגד כדי להחזיר את קצבאות הילדים, שהן הפתרון לעוני ולמצוקות.

יעקב כהן: תודה.

אחמד טיבי: תודה רבה.

אחמד טיבי: חבר הכנסת יואל חסון, בבקשה.

יואל חסון: אדוני היושב-ראש, קודם כול, אני מודה לך.

יואל חסון: חברי חברי הכנסת, אני מבקש להודות ולברך על הצעת החוק החשובה הזאת, שבעיני היא הצעת חוק שבאה להגן על בעלי-החיים ולפתור בעיה מרכזית, גם של בעלי-חיים משוטטים וגם של נטישת בעלי-חיים, שמביאה בין השאר למצב של שוטטות בעלי-חיים.

יואל חסון: הצעת החוק הזאת מצטרפת לכמה הצעות חוק שעוברות בכנסת הזאת, שבאמת מעלות את נושא ההגנת על בעלי-חיים, על הזכויות שלהם.

יואל חסון: אני חושב שזו הכנסת המטיבה ביותר עם זכויות בעלי-החיים.

יואל חסון: המגמה הזאת היא מגמה חשובה.

יואל חסון: אני שמח שכאן בבית הזה יש חבורה חיובית מאוד של חברי הכנסת שרואים את הנושא של הגנה על בעלי-חיים ועל זכויותיהם כיעד וכמטרה חשובה.

יואל חסון: לכן, אני אתמוך בחוק.

יואל חסון: תודה רבה.

אחמד טיבי: תודה רבה לך.

אחמד טיבי: חבר הכנסת חיים אורון, בבקשה.

אחמד טיבי: אחריו – הדובר האחרון, חבר הכנסת יולי אדלשטיין, כי הרשימה ננעלה מזמן.

חיים אורון: אדוני היושב-ראש, אני תומך בהצעת החוק הזאת בלי שום כן ואבל ואולי.

חיים אורון: אני מוכרח לומר – נחשפתי לבעיה הזאת גם בתקופה הלא-ארוכה כשר החקלאות, שהוא השר הממונה על ביצוע החוק הזה.

חיים אורון: הבעיה היא בעיה, ויש לה היבט כפול.

חיים אורון: יש לה היבט של צער בעלי-חיים ויש לה היבט של הבטחת בריאות הציבור.

חיים אורון: מי שרוצה להתעלם מאחד משני ההיבטים של הבעיה הזאת עושה לעצמו חיים קלים.

חיים אורון: ההיבט של צער בעלי-חיים, חבר הכנסת גפני, הוא מאוד פשוט.

חיים אורון: במקומות שבהם יש ריבוי מאוד אגרסיבי של בעלי-חיים מסוימים, הם נקטלים.

חיים אורון: אבל הם נקטלים בדרכים שאני בטוח שיש פסק ברור בהלכה שהן לגנאי.

חיים אורון: המסלול שמוצע פה הוא ניסיון למנוע את התופעות הללו, שיש בהן קודם כול ההיבט הראשוני של צער בעלי-חיים.

חיים אורון: יש בהן לפעמים היבטים נוספים, חינוכיים ואחרים, ואני לא רוצה להגזים פה עכשיו בתיאורים מעל הדוכן.

משה גפני: הניסיון בעולם – – – שחור-לבן.

חיים אורון: אגב, הרבה דברים לא מצליחים במאה אחוז.

חיים אורון: זה לחלוטין לא שחור-לבן.

חיים אורון: חבר הכנסת גפני וחבר הכנסת אדלשטיין, לי אין שום קושי שייעשה מאמץ רציני במהלך החקיקה לפעול באופן שלא יקשה על חברי הכנסת הדתיים לקיים את אמונתם.

חיים אורון: אני מקווה שגם אתה לא מתכוון שאם יתברר – ואני מכיר כמה מקרים, גם אתה מכיר אותם, שלצערי הרב ההלכה אינה יכולה, או אינה יודעת, או אינה מספיק אמיצה – יולי, אני ממש מדבר אליך – לתת תשובות על שאלות שהזמן המודרני יצר, ויש לא מעט מקרים כאלה.

חיים אורון: הכנסת תהיה חייבת לפעול, ואני מקווה שכך תפעל אחרי שיתקיים הדיאלוג הזה, ולא מתוך רצון לוותר עליו או לדלג עליו.

משה גפני: ממש לא מתאים לאיש – – – להגיד דבר כזה.

משה גפני: מה מודרני פה?

משה גפני: – – – לפני מאה שנה.

חיים אורון: מה לא מתאים?

אחמד טיבי: תודה רבה.

אחמד טיבי: חבר הכנסת אורון, סיימת.

אחמד טיבי: חבר הכנסת גפני, אתה מפריע לדובר לסיים.

חיים אורון: אני רוצה לדווח לך, חבר הכנסת גפני, שהעולם כפי שנברא בעבר על-ידי הקדוש-ברוך-הוא, יצר בתוכו את מנגנוני הברירה הטבעית – –

משה גפני: נכון – – –

חיים אורון: – – ומנגנוני הברירה הטבעית יצרו טבע יותר מאוזן מאשר הטבע היום, שחיים בו בתוך גיוון מאוד משונה, שלא היה בעבר, בין עיר ובין שטחים פתוחים, בין חיות מחמד וחיות לא מחמד.

חיים אורון: מה, אני מגלה גילוי?

חיים אורון: אמרתי פה משהו שצריך לפגוע בך?

חיים אורון: המציאות יצרה מצב שצריך להתמודד אתו.

חיים אורון: אי-התמודדות לא פותרת את הבעיה, היא מחריפה אותה.

חיים אורון: אם במהלך הדיון יתברר שניתן לעשות את זה בדרך שפחות תפגע, אני לא מתנגד לזה.

חיים אורון: אני לא רואה פה אתגר לפגוע באמונתו של מישהו, אבל אני גם מסרב לקבל וטו של מישהו בגלל אמונתו.

אחמד טיבי: תודה רבה.

אחמד טיבי: הדובר האחרון, חבר הכנסת יולי אדלשטיין – בבקשה, אדוני.

יולי יואל אדלשטיין: אפילו דקה אחת, אדוני היושב-ראש.

יולי יואל אדלשטיין: אדוני היושב-ראש, חברי חברי הכנסת, שלושה משפטים.

יולי יואל אדלשטיין: המשפט הראשון הוא: אני אתמוך בחוק הזה.

יולי יואל אדלשטיין: המשפט השני: מכיוון – אמרתי גם למציעים – שהיה בכוונתי להגיש הצעת חוק דומה, התייעצתי עם רבנים מביני עניין, בוודאי יותר ממני, והם בהחלט אמרו שיש כאן שאלה הלכתית לא פשוטה ויש דרכים לפתור אותה.

יולי יואל אדלשטיין: אני מזכיר לכולנו שלפי הפרוצדורה ולפי התקנון, החוק הזה, צער בעלי-חיים, יגיע לוועדת החינוך של הכנסת, שבראשה עומד רב מוסמך, ואני קורא לרב מלכיאור לזמן את האנשים המבינים ולמצוא דרך לחסוך צער מבעלי-החיים וגם לא לפגוע בהלכה.

יולי יואל אדלשטיין: המשפט המסכם והסיבה שעליתי לדבר כאן:

יולי יואל אדלשטיין: גם כשאני העברתי חוקים בתחום הזה, תמיד שמעתי את הנואם התורן מדבר על רחמנות לחיות ואכזריות כלפי בני אדם.

יולי יואל אדלשטיין: אמרתי אז ואני אומר עכשיו לכבוד חבר הכנסת יעקב כהן: מי שמתאכזר לבעלי-חיים סופו שיתאכזר גם לבני אדם.

יולי יואל אדלשטיין: תודה רבה.

אחמד טיבי: אני מודה לך, אדוני.

אחמד טיבי: תודה רבה.

אחמד טיבי: רבותי, אנחנו עוברים להצבעה.

אחמד טיבי: נא להצביע.

אחמד טיבי: הצבעה מס' 15 בעד ההצעה להעביר את הצעת החוק לוועדה – 22 נגד – 6 נמנעים – אין ההצעה להעביר את הצעת חוק צער בעלי-חיים (הגנה על בעלי-חיים) (תיקון מס' 7) (צמצום ההתרבות של בעלי-חיים משוטטים), התשס"ח–2008, לוועדת החינוך, התרבות והספורט נתקבלה.

אחמד טיבי: בעד – 22, נגד – 6, נמנעים – אפס.

אחמד טיבי: חברת הכנסת יחימוביץ מבקשת לציין שהיא בעד החוק.

אחמד טיבי: הצעת החוק התקבלה בקריאה ראשונה, והיא תועבר להמשך דיון לקראת קריאה שנייה ושלישית לוועדת החינוך והתרבות של הכנסת.

אחמד טיבי: [מס' מ/180; "דברי הכנסת", מושב ראשון, חוב' י"ד, עמ' 2509; נספחות.

אחמד טיבי: ]

אחמד טיבי: רבותי, אנחנו חוזרים אחורה בסדר-היום.

אחמד טיבי: חבר הכנסת גלעד ארדן – בבקשה, אדוני.

אחמד טיבי: הצעת חוק הגבלת הפרסומת והשיווק של מוצרי טבק (תיקון מס' 5) – בבקשה.

גלעד ארדן: אדוני היושב-ראש, תודה, כנסת נכבדה, אני מתכבד להציג בפניכם את הצעת חוק הגבלת הפרסומת והשיווק של מוצרי טבק (תיקון מס' 5), התשס"ח–2008 – הצעת חוק ממשלתית, אשר התקבלה בקריאה הראשונה בעת כהונתה של הכנסת השש-עשרה והוחל עליה דין רציפות בכנסת הנוכחית.

גלעד ארדן: הצעת החוק באה לעגן בחקיקה הישראלית כמה עקרונות מתוך אמנת המסגרת של ארגון הבריאות העולמי בדבר פיקוח על טבק.

גלעד ארדן: אמנה זו, שממשלת ישראל אשררה אותה באוגוסט 2005, קובעת הוראות שנועדו להגביר את הפיקוח על צריכת מוצרי טבק ולצמצם את צריכתם במדינות החתומות על האמנה, ובפרט הוראות לעניין איסור מקיף ומוחלט של פרסומת, קידום מכירות ומתן חסות למוצרי טבק, ככל שהוראות אלה עולות בקנה אחד עם מגבלות חוקתיות הקיימות באותן מדינות.

גלעד ארדן: כמו כן קובעת האמנה הוראות המחייבות את חברות הטבק לדווח על הוצאותיהן בשל פרסומת למוצרי טבק, אם פרסומת כזו אינה אסורה לחלוטין במדינות החתומות על האמנה.

גלעד ארדן: במצב המשפטי כיום קובע חוק הגבלת הפרסומת והשיווק של מוצרי טבק, התשמ"ג–1983, הגבלות חמורות על פרסומת למוצרי טבק, לרבות איסור על פרסומת באמצעים מסוימים כגון רדיו וטלוויזיה, וכן הגבלות על פרסומת בשלטים וחובת אזהרה בפרסום מותר.

גלעד ארדן: עם זאת, החוק אינו קובע כיום איסור מוחלט של פרסומת למוצרי טבק.

גלעד ארדן: הצעת החוק המונחת בפניכם קובעת הגבלות נוספות על פרסום מוצרי טבק, וכן הוראות המחייבות את חברות הטבק לדווח על הוצאות הפרסום שלהן, תוך התאמת הוראות האמנה לדין הישראלי.

גלעד ארדן: סעיף 7א לחוק העיקרי, שעניינו הגבלת השימוש בשם מסחרי או במותג של מוצר טבק, מטיל כיום איסור על עשיית פרסומת עקיפה במסגרת עסקית.

גלעד ארדן: מדובר בפרסומת שלא למוצר טבק, שמטרתה בין היתר לקדם שיווק של מוצר טבק מסוים.

גלעד ארדן: עם זאת, הסעיף האמור קובע חריג, שלפיו מתן חסות או פרסומת שבה צוין מתן חסות לא יבואו בגדר פרסומת עקיפה, אם מתן החסות או הפרסומת הם לאירועים בתחומי התרבות, האמנות או הרווחה שאינם מיועדים בעיקרם לילדים ולבני-נוער עד לגיל 18.

גלעד ארדן: התיקון המוצע נועד לקבוע הגבלות נוספות על מתן חסות שבה מפורסם מוצר טבק או שם מסחרי או מותג של מוצר טבק, או על פרסומת שבה צוין מתן החסות כאמור.

גלעד ארדן: בהתאם לכך, מוצע לקבוע איסור של מתן חסות או פרסומת לאירוע או לפעילות, או לאדם המשתתף בהם, אם מקורם של האירוע או הפעילות הוא בישראל ויש להם השפעה גם מחוץ לישראל, או אם דבר מתן החסות שודר בטלוויזיה או ברדיו.

גלעד ארדן: התיקון נועד למנוע פרסום חוצה גבולות של מוצרי טבק באמצעות מתן חסות לאירועים בין-לאומיים שמקורם בישראל ואשר יש להם השפעה גם מחוץ לגבולותיה, שכן יש מדינות שבהן חל איסור מוחלט על פרסומת למוצרי טבק.

גלעד ארדן: כמו כן, התיקון נועד למנוע את עקיפת האיסור הקיים על פרסומת למוצרי טבק ברדיו ובטלוויזיה באמצעות מתן חסות למוצרי טבק באמצעי שידור אלה.

גלעד ארדן: נוסף על כך, מוצע כי פרסומת בעיתון או בכל דבר דפוס אחר שבה צוין מתן חסות מותרת – בשל כך שאין רואים בה פרסומת עקיפה – תכלול אזהרה לגבי סכנות העישון, כפי שקובע כיום החוק לגבי פרסומות למוצרי טבק ולגבי פרסומות לשם מסחרי של מוצרי טבק.

גלעד ארדן: הצעת החוק קובעת גם הוראות בנוגע לחובתן של חברות הטבק לדווח על הוצאותיהן עבור פרסום.

גלעד ארדן: במסגרת זו מוצע לחייב יצרן או יבואן של מוצרי טבק להגיש לשר הבריאות או למי שהוא הסמיך לכך, בכל שנה עד ל-1 ביוני, דוח של רואה-חשבון מטעמו, אשר יפרט את הוצאותיו של אותו יצרן או יבואן בשנה הקודמת בעד פרסומת או קידום מכירות או מתן חסות למוצרי טבק שהוא ייצר או ייבא.

גלעד ארדן: הדוח האמור יימסר בכתב וכן באמצעי אלקטרוני או מגנטי, ויכלול פירוט של הוצאות היצרן או היבואן כאמור, בהתאם לסוג אמצעי הפרסום שבו נעשה שימוש – פרסומת, מתן חסות, מבצעי קידום מכירות ודיוור ישיר.

גלעד ארדן: כדי לאפשר לציבור הרחב נגישות למידע על הוצאותיהן של חברות הטבק על פרסום כאמור, בלי לפגוע יתר על המידה בסודותיהן המסחריים של החברות, מוצע כי שר הבריאות יפרסם באתר האינטרנט של משרד הבריאות, או בדרך אחרת כפי שימצא לנכון, את סך הוצאות הפרסום של כלל היצרנים והיבואנים של מוצרי טבק, וכן פירוט לפי סוג אמצעי הפרסום כאמור, ובלבד שההוצאות על פרסומת ועל דיוור ישיר יובאו במרוכז.

גלעד ארדן: הוראות אלה בדבר דיווח על הוצאות פרסום יחולו, על-פי המוצע, גם על בעל זכויות בסימן מסחרי של מוצר טבק ועל מי מטעמו, וכן על בעל רשות להשתמש בסימן המסחרי שאינם יצרן או יבואן של מוצרי טבק ואשר עושים פרסומת לשם מסחרי, לרבות פרסומת עקיפה.

גלעד ארדן: יש לציין כי נוסחה המקורי של הצעת החוק כלל גם הוראות שהטילו על חברות הטבק חובה לדווח על רכיבי מוצרי הטבק שהן מייצרות או מייבאות, לרבות על מידת רעילותם של אותם רכיבים, והכול ברוח סעיף 10 לאמנה.

גלעד ארדן: אולם במהלך הדיון בוועדה ביקש משרד הבריאות, והוועדה הסכימה לבקשה, שלא לכלול הוראות אלה בהצעת החוק, שכן ועדה מקצועית במשרד העוסקת בנושא זה טרם פרסמה את הנחיותיה.

גלעד ארדן: חברי הכנסת, הצעת החוק מהווה צעד נוסף, כך אני מקווה, לצמצום נזקי העישון ולהגברת המודעות הציבורית לנזקים אלה, ואני קורא לכם להצביע בעדה בקריאה השנייה ובקריאה השלישית.

גלעד ארדן: בהזדמנות זו אודה לצוות הוועדה שסייע בהכנת הצעת החוק: למנהלת הוועדה הגברת לאה ורון, ליועצת המשפטית עורכת-הדין אתי בנדלר, לעורך-הדין ניר ימין, לעורך-הדין יניב רוזנאי, לגברת עידית חנוכה ולכל צוות הוועדה.

גלעד ארדן: תודה רבה.

אחמד טיבי: אני מודה לך, אדוני.

אחמד טיבי: לפני שאנחנו עוברים להצבעה, אני רוצה לברך את הסטודנטים ממכללת חולון שנמצאים ביציע הקהל.

אחמד טיבי: תודה רבה.

אחמד טיבי: אנחנו הולכים להצבעה בקריאה שנייה – כהצעת הוועדה, כי אין הסתייגויות.

אחמד טיבי: בבקשה.

אחמד טיבי: הצבעה מס' 16 בעד סעיפים 1–3 – 10 נגד – אין נמנעים – אין סעיפים 1–3 נתקבלו.

אחמד טיבי: בעד – 10, אין מתנגדים, אין נמנעים.

אחמד טיבי: הצעת החוק התקבלה בקריאה שנייה.

אחמד טיבי: אנחנו עוברים להצבעה בקריאה שלישית.

אחמד טיבי: הצבעה מס' 17 בעד החוק – 10 נגד – אין נמנעים – אין חוק הגבלת הפרסומת והשיווק של מוצרי טבק (תיקון מס' 5), התשס"ח–2008, נתקבל.

אחמד טיבי: בעד – 10, אין מתנגדים, אין נמנעים.

אחמד טיבי: על כן, הצעת החוק להגבלת הפרסומת והשיווק של מוצרי טבק (תיקון מס' 5), כפי שהציג אותה יושב-ראש ועדת הכלכלה, חבר הכנסת גלעד ארדן, התקבלה בקריאה שנייה ושלישית.

אחמד טיבי: חבר הכנסת יעקב מרגי, אני העליתי את השאלה לגבי הבדל בין עיקור לסירוס על-פי ההלכה.

אחמד טיבי: הועבר אלי מסמך בזה הרגע, שאומר את הדברים הבאים בשל הוויכוח שהיה כאן.

אחמד טיבי: אני רוצה לקרוא בפניך, בפני הציבור, חוות דעת של ישיבת ההסדר פתח-תקווה, סעיף ב' של חוות הדעת: "כדי לבחון האם נקודת מוצא זו מאפשרת סירוס בתנאים מסוימים יש לבחון שני עניינים: 1.

אחמד טיבי: מהו סירוס על-פי ההלכה – ההלכה מבחינה בין סירוס זכר – בין באדם ובין בהמה – שהוא מיסוד הדין, ובין עיקור נקבה.

אחמד טיבי: מלשון הפוסקים משמע שכאשר מדובר בנקבה, איסור העיקור הוא פגיעה באברי ההולדה.

אחמד טיבי: לא זו בלבד, אלא שיש אומרים שהוא רק מדרבנן.

אחמד טיבי: לפיכך, אם מדובר בעיקור נקבות על-ידי תרופות ואמצעים – הדבר מותר".

אחמד טיבי: זו ההלכה.

רונית תירוש: יישר כוח.

אחמד טיבי: תודה, חברת הכנסת רונית תירוש.

אחמד טיבי: למי שלא ידע מה ההבדל בין עיקור לסירוס ביהדות, זה היה שיעור קטן בהלכה.

יעקב מרגי: – – –

אחמד טיבי: לא, יש קשר גינקולוגי לדברים.

אחמד טיבי: .. תודה רבה.

קריאה: – – –

אחמד טיבי: מה זאת ישיבת ההסדר פתח-תקווה, יולי?

יולי יואל אדלשטיין: הרב יובל שרלו – – –

קריאה: – – –

אחמד טיבי: בהחלט, אתם צודקים.

אחמד טיבי: [רשומות (הצעות חוק, חוב' כ/229).

אחמד טיבי: ]

אחמד טיבי: אנחנו עוברים להצעת חוק החברות (תיקון מס' 8) (כשירות דירקטור ודירקטור בלתי תלוי), קריאה ראשונה.

אחמד טיבי: אני קורא שוב לחבר הכנסת גלעד ארדן להציג את הצעת החוק.

אחמד טיבי: בבקשה, אדוני.

גלעד ארדן: אדוני היושב-ראש, תודה, כנסת נכבדה, כללי עקרונות הממשל התאגידי מציבים קווים מנחים להתנהלות ראויה של חברות ציבוריות בהיבטים של בקרה ופיקוח.

גלעד ארדן: בעקבות משברים שהתרחשו בשוקי ההון בעולם בשנים האחרונות, מדינות רבות אימצו עקרונות כאמור כדי להבטיח את ניהולן התקין של חברות ציבוריות ולהקטין את הסיכון של ניצול לרעה של כספי משקיעים.

גלעד ארדן: אחד מעקרונות הממשל התאגידי הוא חיזוק העצמאות של דירקטוריון החברה כאורגן העיקרי בחברה, שתפקידו לפקח על ניהולה לצד קביעת מדיניותה.

גלעד ארדן: הצעת החוק שאני מציג היום בפניכם נועדה לקבוע הסדרים המחזקים את עצמאות הדירקטוריון בחברות ציבוריות, ברוח ההמלצות שנכללו בדוח הוועדה שמינה יושב-ראש רשות ניירות ערך לבחינת קוד ממשל תאגידי בישראל מיום 12 בדצמבר 2006, שמעתה אקרא לו דוח ועדת-גושן.

גלעד ארדן: הצעת החוק קובעת כמה עקרונות.

גלעד ארדן: חוק החברות הקיים מחייב כל חברה ציבורית למנות לפחות שני דירקטורים חיצוניים, אולם מספר זה עשוי להיות קטן מהרצוי בהתחשב במספר הכולל של הדירקטורים בחברה.

גלעד ארדן: הצעת החוק מציעה לעודד חברות ציבוריות לכלול בדירקטוריון שלהן דירקטורים שהם בלתי תלויים, נוסף על הדירקטורים החיצוניים, ובכך לחזק את עצמאות הדירקטוריון.

גלעד ארדן: על-פי הצעת החוק, דירקטור בלתי תלוי הוא דירקטור שמתקיימים לגביו רוב התנאים הקבועים בחוק לגבי דירקטור חיצוני, ובהם העדר זיקה לחברה או לבעל השליטה בה, העדר ניגוד עניינים בין עיסוקיו או תפקידיו האחרים לבין תפקידו כדירקטור, זכאות לגמול והחזר הוצאות וכן כפיפות לתקופת צינון של שנתיים מתום כהונתו בטרם ניתן להעסיקו כעובד או למנותו כנושא משרה בחברה.

גלעד ארדן: ההבדלים העיקריים בין דירקטור חיצוני לבין דירקטור בלתי תלוי יהיו בדרך המינוי, בתקופת הכהונה ובדרך הפסקת הכהונה.

גלעד ארדן: דירקטור חיצוני מתמנה על-ידי האספה הכללית בתמיכה של שליש מבעלי המניות שאינם בעלי שליטה בחברה או מי מטעמם, ואילו דירקטור בלתי תלוי יתמנה בדרך הרגילה שבה מתמנים דירקטורים בחברה.

גלעד ארדן: תקופת כהונתו של דירקטור חיצוני היא שלוש שנים, שניתן להאריך בשלוש שנים, ולא ניתן להפסיק את כהונתו אלא במקרה של הפרת אמונים.

גלעד ארדן: לעומת זאת, תקופת כהונתו של דירקטור בלתי תלוי, כפי שאנו מציעים בהצעת החוק, תוגבל לתשע שנים רצופות, וניתן יהיה להפסיקה בדרכים הרגילות שבהן ניתן להפסיק כהונה של דירקטור.

גלעד ארדן: עוד מציעה ההצעה לקבוע במפורש כי חברה ציבורית תהיה רשאית לקבוע בתקנונה את מספר הדירקטורים הבלתי-תלויים שיכהנו בה, בצד המלצה בחקיקה בדבר השיעור הראוי של דירקטורים בלתי תלויים בחברה ציבורית התואמת את המלצות ועדת-גושן.

גלעד ארדן: החברה לא תהיה חייבת לאמץ הוראות אלה, אך ניתן יהיה לחייב אותה לגלות אם עשתה כן, וזה מכוח חוק ניירות ערך.

גלעד ארדן: גישה זו, המכונה גישת "אמץ או גלה", מקובלת גם במדינות אחרות ביחס לעקרונות ממשל תאגידי, למשל באנגליה, באוסטרליה ובארצות-הברית.

גלעד ארדן: לפי ההוראה המומלצת על-ידינו, יש למנות רוב של דירקטורים בלתי תלויים, ובחברה שיש בה בעל שליטה או בעל דבוקת שליטה, כלומר מי שמחזיק 25% מזכויות ההצבעה בחברה או יותר, די בכך ששליש מהדירקטורים בחברה יהיו בלתי תלויים.

גלעד ארדן: הבחנה זו מוצעת כדי לשמר בידי בעל השליטה את האפשרות להגשים את המדיניות העסקית שלו.

גלעד ארדן: הבחנה מעין זו קבועה גם בכללי הבורסות בארצות-הברית.

גלעד ארדן: יובהר כי לעניין שיעור הדירקטורים הבלתי-תלויים, דירקטור חיצוני – דינו יהיה בדיוק כמו דינו של דירקטור בלתי תלוי.

גלעד ארדן: עוד מציעה הצעת החוק כי בשונה מדירקטור חיצוני, שהחברה חייבת למנותו ככזה מלכתחילה, ניתן יהיה לסווג דירקטור המכהן בחברה כדירקטור רגיל בתור דירקטור בלתי תלוי אם מתקיימים בו כל התנאים הקבועים בחוק לשם כך, ובתנאי שהצהיר על כך ושוועדת הביקורת אישרה זאת.

גלעד ארדן: במקרה כזה תקופת הכהונה של הדירקטור כדירקטור רגיל תיכלל במניין מגבלת תשע השנים לכהונתו.

גלעד ארדן: כשירות חברי הדירקטוריון, התאמתם לתפקיד ויכולתם להקדיש זמן לביצועו הן תנאים חיוניים לתפקודו היעיל של דירקטוריון החברה.

גלעד ארדן: עם זאת, קביעת תנאי כשירות של השכלה או ניסיון, כפי שקבוע לגבי דירקטורים חיצוניים ולגבי דירקטורים בחברות ממשלתיות, יכול שתעלה כדי התערבות יתר ביכולתם של בעלי זכות המינוי למנות לתפקיד את מי שראוי לכך לדעתם.

גלעד ארדן: כיוון שהשתכנענו שהתערבות כזאת יהיה בה משום התערבות מוגזמת בחופש הקניין, בעצם במקום להתערב בכשירות של הדירקטורים, החלטנו להגדיר את אותו מעמד חדש של דירקטור בלתי תלוי.

גלעד ארדן: כדי להגביר את המודעות ואת האחריות של הגורם הממנה את הדירקטורים, הצענו לחייבו למנות דירקטורים בעלי כישורים דרושים ויכולת להקדיש זמן כדי למלא את התפקיד כראוי.

גלעד ארדן: כמו כן, הצענו לחייב את מי שמקבל על עצמו תפקיד של דירקטור בחברה ציבורית להצהיר בכתב כי יש לו הכישורים המתאימים והזמן הדרוש למילוי תפקיד מעין זה, וכן לפרט את כישוריו, כדי להבטיח שיהיה מודע למה שנדרש ממנו ויגביר את זהירותו בטרם יקבל על עצמו את התפקיד.

גלעד ארדן: ההצהרה מוסיפה התחייבות חוזית על חובת הזהירות החלה על הדירקטור כלפי החברה, והיא תובא בפני הגורם הממנה טרם המינוי.

גלעד ארדן: הדירקטור יחויב להודיע לחברה אם חל שינוי המשפיע על כשירותו לכהן בתפקיד.

גלעד ארדן: לאחר מכן, אם תקרה תקלה כלשהי בחברה, לא תישמע ממנו טענה שלא היו לו הכישורים המתאימים או הזמן כדי לפקח על פעילות החברה ועל החלטותיה, שהרי הוא חתם והצהיר שיש לו הכישורים והזמן לכך.

אחמד טיבי: אני מתרשם שחברי הכנסת – – –

גלעד ארדן: השתכנעו, ולכן אני באמת מקבל את עמדתך, ואני אסיים במשפט אחרון.

גלעד ארדן: העדר תלות בין דירקטור חיצוני או דירקטור בלתי תלוי לבין החברה ובעל השליטה בה הוא אחד התנאים המרכזיים המבטיחים את יכולתו של הדירקטור למלא את תפקידו.

גלעד ארדן: כדי להבטיח את האי-תלות, אוסר סעיף 240(ב) לחוק קיום יחסי עבודה וקשרים עסקיים או מקצועיים בין החברה ובעל השליטה בה לבין הדירקטור החיצוני ומי שהוא קשור אליו או תלוי בו כלכלית, לרבות מעבידו.

גלעד ארדן: אנו מציעים להבהיר כי איסור קיומה של זיקה יחול גם לגבי מי שהמועמד להיות דירקטור כפוף לו במישרין או בעקיפין.

גלעד ארדן: הבהרה זו נדרשת בעקבות מקרים שבהם התקיימה זיקה בין החברה לבין מי שהמועמד לכהן כדירקטור חיצוני כפוף לו מקצועית או מינהלית, זיקה היוצרת תלות שהחוק ביקש למונעה, אך התעורר ספק אם הוא נחשב באופן רשמי מעבידו של המועמד.

גלעד ארדן: חברי חברי הכנסת, הצעת החוק נועדה לסייע להשיג את המטרה שכולנו חפצים בה, והיא להגן לא רק על הקניין של בעלי ההון ששולטים בחברה, אלא גם של הציבור הרחב שמשקיע ממיטב כספו במניותיה של החברה וזקוק לכך שבהנהלה של אותה חברה, בדירקטוריון, ישבו דירקטורים שדואגים לא רק לבעלי השליטה אלא גם לאינטרסים של ציבור המשקיעים.

גלעד ארדן: תודה רבה.

גלעד ארדן: אני מבקש לתמוך בהצעת החוק בקריאה הראשונה ולהחזירה לוועדת החוקה, חוק ומשפט לשם הכנתה לקריאה השנייה והשלישית.

גלעד ארדן: תודה.

אחמד טיבי: תודה רבה, אדוני.

אחמד טיבי: תשתדל לא לעלות עם טלפון.

יולי יואל אדלשטיין: כל הדוברים השתכנעו וויתרו על זכות הדיבור.

אחמד טיבי: דבריו של חבר הכנסת ארדן היו חד-משמעיים וכל כך ברורים, והתגובה היתה מיידית.

אחמד טיבי: לכן – חבר הכנסת אבישי ברוורמן, חבר הכנסת אורי אריאל, חבר הכנסת דב חנין, חבר הכנסת יעקב מרגי, חבר הכנסת , חבר הכנסת אברהם רביץ, חבר הכנסת משה גפני.

קריאה: – – –

אחמד טיבי: אתה טועה.

גלעד ארדן: ההערה שלך לגבי הטלפון היא לעצמך, כי ידוע ש"אורנג'" משדרת על תדר של מיקרופונים ולי יש "פלאפון".

אחמד טיבי: למה אתה חייב לגלות ברבים שליושב-ראש יש "אורנג'"?

אחמד טיבי: תמה רשימת הדוברים.

אחמד טיבי: אנחנו עוברים להצבעה בקריאה ראשונה.

אחמד טיבי: הצבעה מס' 18 בעד ההצעה להעביר את הצעת החוק לוועדה – 8 נגד – אין נמנעים – אין ההצעה להעביר את הצעת חוק החברות (תיקון מס' 8) (כשירות דירקטור ודירקטור בלתי תלוי), התשס"ח–2008, לוועדת החוקה, חוק ומשפט נתקבלה.

אחמד טיבי: בעד – 8, אין מתנגדים ואין נמנעים.

אחמד טיבי: אני קובע שהצעת חוק החברות (תיקון מס' 8) עברה בקריאה ראשונה, והיא תעבור להמשך הכנה לקריאה שנייה ושלישית בוועדת החוקה, חוק ומשפט.

אחמד טיבי: [רשומות (הצעות חוק, חוב' כ/231).

אחמד טיבי: ]

אחמד טיבי: אנחנו עוברים להצעת חוק לתיקון פקודת בתי-הסוהר (מס' 36) (אישור תקן כליאה), התשס"ח–2008, של חבר הכנסת יצחק לוי.

אחמד טיבי: בבקשה, אדוני.

יצחק לוי: אדוני היושב-ראש, רבותי חברי הכנסת, ההצעה הזאת באה לעשות סדר בעבודת הכנסת.

יצחק לוי: היתה פעם גישה, שאני חושב שאין לה כבר מקום בכנסת, שוועדת החוקה, חוק ומשפט היא האחראית לשמירת זכויות האדם ואילו הוועדות האחרות אינן מספיק מומחיות בעניין, אינן מכירות את הנושא.

יצחק לוי: לכן, כל מה שנגע בזכויות האדם תמיד התרכז בוועדת החוקה, חוק ומשפט.

יצחק לוי: על כן, אף שנושא בתי-הסוהר נמצא בוועדת הפנים והגנת הסביבה, העבירו את תקן הכליאה לאישור בוועדת החוקה בגלל עניין זכויות האדם.

יצחק לוי: אמרו שוועדת החוקה היא זו שצריכה לעסוק בזה.

יצחק לוי: האמת היא שלאחר הרבה שנים של חברות בוועדת החוקה אני יכול לומר לכם שהדבר הזה מיותר לגמרי, מכיוון שאנחנו עורכים דיון אחד, פעם אחת בלבד, בשביל לאשר את התקן, ולאחר מכן כמעט אין מעקב, אין לנו יכולת לעשות מעקב, כי אנחנו לא עוסקים בנושא הזה בכלל.

יצחק לוי: לכן, ההצעה היא להעביר את אישור תקן הכליאה לוועדת הפנים והגנת הסביבה של הכנסת.

יצחק לוי: אדוני היושב-ראש, לממשלה אין כאן עמדה, מכיוון שמדובר פה בעבודת הכנסת, בעניין פנימי בעבודת הכנסת.

יצחק לוי: אנחנו הכנו את ההצעה הזאת לקריאה ראשונה בוועדת הפנים, וכמובן, ההצעה הזאת עברה פה אחד ללא חילוקי דעות.

יצחק לוי: אני מבקש מהכנסת לאשר את ההצעה בקריאה ראשונה, כדי שנוכל להכינה לקריאה שנייה ושלישית, גם כן בוועדת הפנים והגנת הסביבה של הכנסת.

יצחק לוי: תודה רבה.

אחמד טיבי: אני מודה לך, אדוני.

אחמד טיבי: רשימת הדוברים נעולה.

אחמד טיבי: חבר הכנסת יעקב כהן.

אחמד טיבי: חבר הכנסת אורי אריאל.

אחמד טיבי: חבר הכנסת נסים זאב, בבקשה.

נסים זאב: אדוני היושב-ראש, כנסת נכבדה, אני מבין שחבר הכנסת יצחק לוי רוצה לעשות סדר, להביא את זה לוועדת הפנים, ששם ראוי שיהיו כל נושא בתי-הכלא והצווים של המעצר – בוועדת הפנים ולא בוועדת החוקה.

נסים זאב: ועדת החוקה בלאו הכי כל כך מלאה ועמוסה שאין יום אחד של מנוחה.

נסים זאב: לכן, הנושאים הרלוונטיים שקשורים לוועדת הפנים, שיידונו שם.

נסים זאב: אבל אני רוצה לומר שאת הסדר לא צריכים לעשות בוועדות.

נסים זאב: אני חושב שהבעיה של זכויות האדם, אותם אסירים שלא זוכים באמת לאותן זכויות, לא נותנים להם אותן לא כי אין רצון אלא כי אין יכולת, אין הכלים.

נסים זאב: הצפיפות בבתי-הכלא, למשל.

נסים זאב: כמה פעמים סיירתי ושמעתי את התלונות הקשות של האסירים.

נסים זאב: אני גם לא מבין מדוע צריך להמתין חודשים רבים כדי שאסיר שירצה להיות בכלא "מעשיהו" כי הוא נכנס שם לפני ולפנים בגן-עדן – והוא מרגיש שם שכדי להגיע הוא צריך להילחם בחירוף נפש ולהפעיל את כל חברי הכנסת שהוא יכול, את כל הפרוטקציות.

נסים זאב: לא הבנתי, מה, וכי הדרישה שיהיה עוד אגף כזה או עוד מחלקה כזאת זה לא דבר אלמנטרי, שמחייב אותנו לתת את הדעת עליו?

נסים זאב: ואם יש דרישה כזאת והתנאים אולי קצת יותר מקלים, כי אולי אותם אנשים רוצים ללמוד תורה במקום עיסוקים אחרים, למה דבר כזה צריך לחכות כל כך הרבה זמן בדיונים ובהחלטות, כאילו איזו החלטה זאת?

נסים זאב: הרי לא הולכים לצמצם את תקופת שהותו בכלא.

נסים זאב: בסך הכול נותנים לו את התנאים המתאימים לפי אורח חייו.

נסים זאב: לכן, זה דבר שאם הוא עובר לוועדת הפנים, אני מבקש שזאת תהיה סוגיה שתעלה ושייתנו עליה את הדעת.

אחמד טיבי: תודה רבה.

אחמד טיבי: אנחנו עוברים להצבעה בקריאה ראשונה.

אחמד טיבי: נא להצביע.

אחמד טיבי: הצבעה מס' 19 בעד ההצעה להעביר את הצעת החוק לוועדה – 7 נגד – אין נמנעים – אין ההצעה להעביר את הצעת חוק לתיקון פקודת בתי הסוהר (מס' 36) (אישור תקן כליאה), התשס"ח–2008, לוועדת הפנים והגנת הסביבה נתקבלה.

אחמד טיבי: אני קובע שהצעת החוק התקבלה ברוב מוחץ של שבעה נגד אפס, והיא תעבור להמשך דיון בוועדת הפנים והגנת הסביבה לשם הכנתה לקריאה שנייה ושלישית.

אחמד טיבי: אני מזמין את שר התקשורת אריאל אטיאס לעלות לדוכן ולהשיב על השאילתות המפורטות בדף המונח לפניכם.

אחמד טיבי: חבר הכנסת יואל חסון, 1437 – איננו; לפרוטוקול.

אחמד טיבי: חבר הכנסת יואל חסון שאל את שר התקשורת ביום י' באב התשס"ז (25 ביולי 2007): פורסם כי עשרות חברות בישראל מחלקות לעובדיהן טלפונים סלולריים המשמשים למעקב ולהאזנה לשיחותיהם.

אחמד טיבי: הטלפונים נרכשים מחברות אבטחה פרטיות על-ידי בנקים, חברות מזון ותקשורת ועוד.

אחמד טיבי: רצוני לשאול: 1.

אחמד טיבי: האם נכון הדבר?

אחמד טיבי: 2.

אחמד טיבי: אם כן – האם ידוע מי הן החברות המאזינות לעובדיהן?

אחמד טיבי: 3.

אחמד טיבי: מה ייעשה נגדן ובאילו אמצעים?

אחמד טיבי: 4.

אחמד טיבי: מה נעשה להגנה על העובדים מפני התופעה?

אחמד טיבי: תשובת שר התקשורת אריאל אטיאס: (לא נקראה, נמסרה לפרוטוקול) 1–4.

אחמד טיבי: בכתבה שהתפרסמה באתר האינטרנט "nrg מעריב", שעליה מתבססת השאילתא, נאמר במפורש כי "מדובר בטלפונים שאינם נרכשים מחברות הסלולר, אלא מחברות אבטחה פרטיות".

אחמד טיבי: למשרד התקשורת אין אחריות לשירותי מעקב המוענקים על-ידי חברות אבטחה פרטיות.

אחמד טיבי: מבדיקה שערך משרד התקשורת מול החברות הסלולריות עולה כי החברות הסלולריות אינן שותפות בכל צורה שהיא בביצוע מעקב או האזנה לשיחות מנוייהן.

אחמד טיבי: חבר הכנסת ואסל טאהא, 1478 – איננו; לפרוטוקול.

אחמד טיבי: חבר הכנסת ואסל טאהא שאל את שר התקשורת ביום י"ז באב התשס"ז (1 באוגוסט 2007): בעלי טלפונים סלולריים אשר חוזרים מחוץ-לארץ, בעיקר מירדן, לא מנותקים מייד מקו החוץ, ובחשבון החודשי הם והמתקשרים אליהם מחויבים על-פי תעריף שיחת חוץ-לארץ על שיחות שנערכו כמה שעות לאחר הכניסה לישראל.

אחמד טיבי: רצוני לשאול: 1.

אחמד טיבי: מדוע התעריף לא משתנה מיידית עם הכניסה לישראל?

אחמד טיבי: 2.

אחמד טיבי: כיצד יפוצו הלקוחות?

אחמד טיבי: תשובת שר התקשורת אריאל אטיאס: (לא נקראה, נמסרה לפרוטוקול) 1.

אחמד טיבי: התופעה קיימת בעיקר לאחר החזרה מירדן לישראל, ברשתות ה-GSM של "פרטנר" ו-סלקום" וברשת iDEN של חברת "מירס", ואין לה פתרון אבסולוטי ומיידי, בשל הסמיכות הגיאוגרפית ותנאי השטח.

אחמד טיבי: החברות מקיימות שיתוף פעולה עם המפעילים בירדן על מנת להפחית למינימום את המעבר הלא-רצוני לרשת השכנה, וכן פועלות במישור הטכני לשפר את עוצמת האות, איכות הקליטה באזור, שדרוג פעילות האתרים במקום או הוספה של אתרים.

אחמד טיבי: 2.

אחמד טיבי: לקוחות הפונים לחברות על מנת לבטל את החיוב ולקבל זיכוי, זוכים בדרך כלל לטיפול ולמענה חיובי ומקבלים את כספם בחזרה.

אחמד טיבי: המשרד פועל ללא הרף מול החברות על מנת להפחית למינימום את התופעה ואת השפעותיה, במטרה לשפר את השירות שמקבלים המנויים בכלל ובמקרים אלה בפרט.

אחמד טיבי: חבר הכנסת זבולון אורלב, 1853 – איננו; לפרוטוקול.

אחמד טיבי: חבר הכנסת זבולון אורלב שאל את שר התקשורת ביום ב' בשבט התשס"ח (9 בינואר 2008):

אחמד טיבי: הובא לידיעתי כי אדם המחובר לטלוויזיה רב-ערוצית המבקש מהחברה לחסום ערוצים בעלי תוכן שאינו הולם את השקפתו נענה ש"הדבר אינו אפשרי".

אחמד טיבי: כיום הצופה יכול לחסום עצמאית עד חמישה ערוצים באמצעות השלט, ומספר זה אינו תואם את מספר הערוצים הרב.

אחמד טיבי: רצוני לשאול: 1.

אחמד טיבי: האם המידע נכון?

אחמד טיבי: 2.

אחמד טיבי: אם כן – מדוע לא מוטלת על החברות חובה לספק שירות חסימה כך שהצופה יגבש חבילת צפייה שתתאים למשפחתו?

אחמד טיבי: תשובת שר התקשורת אריאל אטיאס: (לא נקראה, נמסרה לפרוטוקול) 1.

אחמד טיבי: חברת הכבלים "הוט" מאפשרת למנוייה הדיגיטליים לחסום את כל הערוצים המשודרים על-ידה בו זמנית.

אחמד טיבי: רק מנוייה האנלוגיים של חברת "הוט" אינם יכולים לחסום ערוצים, כיוון שהטכנולוגיה האנלוגית אינה מאפשרת לעשות זאת.

אחמד טיבי: חברת yes מאפשרת למנוייה לחסום חמישה ערוצים בו-זמנית, לפי בחירת המנוי, ובנוסף מאפשרת למנוייה לחסום משדרים בהתאם לסיווגם על-פי סיווג, סימון ואיסור שידורים מזיקים, התשס"א–2001.

אחמד טיבי: כלומר, המנויים יכולים לחסום, נוסף על חמשת הערוצים שיחפצו לחסום, גם את כל המשדרים המסומנים כבעלי תכנים שאינם מתאימים לגילאים מסוימים – לפי קטגוריית גיל 8, 14 ו-18. 2.

אחמד טיבי: ראוי לציין כי עד כה לא התקבלו במשרד התקשורת ובחברות הכבלים והלוויין תלונות ממנויים על מספר הערוצים שניתן לחסום בו-זמנית.

אחמד טיבי: אם ניווכח שהיקף התלונות בנושא זה יגדל, נשקול מחדש את הצורך בחיוב חברת yes להרחיב את מספר הערוצים הניתנים לחסימה בו-זמנית.

אחמד טיבי: חבר הכנסת ואסל טאהא, 2020 – איננו; לפרוטוקול.

אחמד טיבי: חבר הכנסת ואסל טאהא שאל את שר התקשורת ביום כ"ח באדר א' התשס"ח (5 במרס 2008): לקוחות "בזק" אשר ביקשו ניתוק, מנותקים רק לאחר חודשים מספר והתעקשות.

אחמד טיבי: גם לאחר הניתוק "בזק" עדיין גובה תשלום בעבור אחזקת הקו ושירותים אחרים, אף שאינה מספקת אותם.

אחמד טיבי: רצוני לשאול: 1.

אחמד טיבי: מדוע "בזק" מתמהמהת בניתוק הקו?

אחמד טיבי: 2.

אחמד טיבי: מדוע "בזק" ממשיכה לגבות תשלומים בעד האחזקה בסמוך לניתוק הקו בפועל?

אחמד טיבי: 3.

אחמד טיבי: מתי וכיצד יפוצו הלקוחות?

אחמד טיבי: תשובת שר התקשורת אריאל אטיאס: (לא נקראה, נמסרה לפרוטוקול) 1–2.

אחמד טיבי: על-פי תקנות הבזק, מנוי רשאי לבקש מהחברה את הפסקת השירות, ואת הבקשה יש להגיש בכתב.

אחמד טיבי: המנוי אמור לקבוע בבקשתו את המועד שבו יופסק השירות על-ידי חברת "בזק".

אחמד טיבי: אם לא קבע המנוי בבקשתו את מועד ההפסקה, ייחשב תאריך קבלת הבקשה בידי החברה כמועד שבו הופסק השירות.

אחמד טיבי: על המנוי לשלם תשלומים ל"בזק", לרבות התשלום הקבוע, רק עד למועד הפסקת השירות שנקבע על-ידו, או עד למועד שבו התקבלה הבקשה בידי החברה, אם לא קבע מועד להפסקת השירות.

אחמד טיבי: מעבר לכך המנוי אינו נדרש לשלם.

אחמד טיבי: בעידן של תחרות, שבו יש מאבק על כל לקוח, סביר שיהיו מקרים שבהם חל עיכוב בהפסקת שירות.

אחמד טיבי: משרד התקשורת לא זיהה שמדובר בתופעה או במדיניות מכוונת של החברה, ולכן אנו מתייחסים אל מקרים אלה כאל מקרים נקודתיים.

אחמד טיבי: בכל מקרה, גם אם בוצע חיוב מעבר למועד שבו אמור היה השירות להיפסק, הלקוח מזוכה בהתאם למועד שבו ביקש שהשירות ייפסק או למועד שבו התקבלה הבקשה בידי החברה.

אחמד טיבי: 3.

אחמד טיבי: משרד התקשורת איננו רשאי להורות ל"בזק" לפצות מנויים בגין עיכוב של הפסקת שירות.

אחמד טיבי: מנויים רשאים לתבוע פיצויים על-ידי פנייה לערכאות שיפוטיות.

אחמד טיבי: בכל מקרה של אי-עמידת "בזק" בכללים אלו, המנוי מוזמן לפנות לאגף פיקוח ואכיפה במשרד התקשורת.

אחמד טיבי: חבר הכנסת אדלשטיין, 2094 – איננו; לפרוטוקול.

אחמד טיבי: חבר הכנסת יולי יואל אדלשטיין שאל את שר התקשורת ביום ד' בניסן התשס"ח (9 באפריל 2008):

אחמד טיבי: נודע לי כי מכשירי הניווט הלווייני אינם מכסים את תחומי יהודה ושומרון.

אחמד טיבי: זו פגיעה במי שרכש את המכשיר לשימוש באזורים אלה.

אחמד טיבי: רצוני לשאול: 1.

אחמד טיבי: האם נכון הדבר?

אחמד טיבי: 2.

אחמד טיבי: אם כן – מדוע פוגעים בתושבי יהודה ושומרון או למנסים להגיע לשם באמצעות מכשירי הניווט?

אחמד טיבי: 3.

אחמד טיבי: האם זוהי הנחיית משרדך "להוציא" את יהודה ושומרון ממפת ישראל? 4.

אחמד טיבי: מה ייעשה לתיקון עיוות זה?

אחמד טיבי: תשובת שר התקשורת אריאל אטיאס: (לא נקראה, נמסרה לפרוטוקול) 1–4.

אחמד טיבי: ראשית יש להבהיר כי למשרד התקשורת אין כל נגיעה לנושא המפות המופעלות בציוד הניווט הלווייני, המוכר יותר בשם GPS.

אחמד טיבי: משרד התקשורת אומנם מאשר את הציוד, כיוון שהוא מכיל פונקציות אלחוטיות – מקלט ה-GPS – אך המפות עצמן, כמו כל תוכנה אחרת, אינן נדרשות לכל אישור ממשרד התקשורת.

אחמד טיבי: עם זאת, צוות משרדי בדק את הנושא והתברר כי שתי תוכנות הניווט העירוניות הנפוצות בארץ, iGo ו-Destinator, כן מכילות כיסוי של רוב אזורי יהודה ושומרון.

אחמד טיבי: יישובים גדולים, כדוגמת אריאל, מפורטים עד רמת רחובות, ואילו יישובים קטנים יותר, כדוגמת ארגמן, מפורטים עד הכניסה ליישוב או עד מרכזו.

אחמד טיבי: אם אדוני יואיל בטובו, לפנים משורת הדין, להשיב על השאילתא הראשונה של יואל חסון, 1437:

אחמד טיבי: ידיעה על האזנה לעובדי חברות מסחריות באמצעות טלפונים סלולריים.

אחמד טיבי: אני אודה לך, אדוני.

אריאל אטיאס: אדוני היושב-ראש, חברי חברי הכנסת, בכתבה שהתפרסמה באתר אינטרנט, שעליה התבססה השאילתא, נאמר שכביכול החברות מצותתות לעובדים או עוקבות אחרי העובדים שלהן דרך חברות הסלולר.

אריאל אטיאס: מדובר בחברות אבטחה פרטיות ולא מדובר בטלפונים שנרכשים בחברות הסלולר.

אריאל אטיאס: בבדיקה שערך משרד התקשורת מול חברות הסלולר נמצא כי חברות הסלולר אינן שותפות בכל צורה שהיא בביצוע מעקב או האזנה לשיחות מנוייהן.

אריאל אטיאס: משכך, אין לנו נגיעה לסיפור הזה.

אריאל אטיאס: תודה.

אחמד טיבי: אני מודה לך, אדוני, על שנשארת והואלת לענות על השאילתות, על חלקן לפחות, כי שאר השואלים לא היו פה.

אחמד טיבי: אני מודה לשר אטיאס.

אחמד טיבי: תם סדר-היום.

אחמד טיבי: הישיבה הבאה תתקיים מחר, יום רביעי, כ"ג באייר התשס"ח, 28 במאי 2008, בשעה 11:00.

אחמד טיבי: ישיבה זו נעולה.